Sedamdeset odsto ruske omladine želi Putina za „oca nacije“ - Sputnjik Srbija\n00:03 07 Jun 2020\nSedamdeset odsto ruske omladine želi Putina za „oca nacije“\n10:44 07.12.2017 (osveženo 11:58 07.12.2017) Preuzmite kraći link\nSkoro 70 odsto omladine spremno je da glasa na predsedničkim izborima za Vladimira Putina, govore rezultati ankete Centra za sociologiju.\nŠesdeset sedam odsto ruske omladine je spremno da glasa za Vladimira Putina na predstojećim predsedničkim izborima koji će se održati u martu 2018. godine. Pritom, 75 odsto ispitanika ga je nazvalo idealnim predsednikom, dok je poštovanje prema sadašnjem šefu države izrazilo 50 odsto ispitanika.\nŠesdeset odsto ispitanika nije iznenađeno Putinovom kandidaturom na mesto predsednika.\nViše od trećine omladine je saopštilo da osim Putina, na ovoj funkciji ne vide drugog kandidata. Po mišljenju omladine, idealni kandidat za predsednika Rusije treba da bude pošten, odgovoran, kao i pravičan. Pedeset sedam odsto ispitanika tvrdi da na čelu Rusije treba da bude mudar političar, „otac nacije“.\nU anketi koju je početkom novembra sproveo Fond za javno mnjenje, za Vladimira Putina bi glasalo 67 odsto građana Rusije, za lidera LDPR Vladimira Žirinovskog bi glasalo 8 odsto Rusa, dok bi za komunistu Genadija Zjuganova glasalo 4 odsto.


Poslanici o sastanku Tači-Vučić u Rimu, u skupštini i "žuti prsluk" | N1 Srbija\nOpozicija na nogama u Skupštini, među poslanicima i "žuti prsluk"\n04.12.2018. |13.29 >14.20 |\nPoslanici opozicije i danas su ustali na sednici Skupštine Srbije čimi izražavaju nezadovoljstvo načinom vođenja sednice. Obradović, koji je obukao još jutros žuti prsluk, rekao je da ga nosi u znak protesta zbog "bolesno" visoke cene goriva, a tokom popodneva i da ga nosi i zato što se krši poslovnik i onemogućava opoziciji da govori.\nOn je iz poslaničke klupe potom pozvao građane da u subotu dođu na protest u Beograd i tražio podršku građana u zaustavljanju "bahatog i nasilnog ponašanja" aktulene vlasti.\nPredsedavajući Veroljub Arsić rekao je da mu je dozvolio da kaže sve što je hteo da ga niko nije prekinuo i da ne može da im spočitava diktatruru.\nŠef poslaničke grupe SNS Aleksandar Martinović rekao je Obradoviću da od njega nema "većeg preletačevića" i kazao da ni jedan "žuti poslanik" nije obukao žuti prsluk, nego je "Boško naprasno požuteo".\nObradović je kazao da Martinović ne može da mu drži moralno predavanje podsećajući ga šta je govorio o predsedniku SNS Aleksandru Vučiću i bivšem predsedniku SNS Tomislavu Nikoliću dva meseca pre nego je iz radikala prešao u SNS.\nAtmosfera se u parlamentu dodatno usijala pošto ministar finansija Siniša Mali nije u skupštisnkoj sali, a opozicija je tražila prekid sednice.\nU jednom momentu čuli su se i povici "lopovi, lopovi".\nPredsedavanje je potom preuzela predsednica parlamenta Maja Gojković koja je negodovala zbog "urlanja" u sali, a izrekla je opomenu poslaniku Nove stranke Zoranu Živkoviću.\nOpozicija je negodovala i što na sednici nije premijerka Ana Brnabić navodeći da je sednica na čijem dnevnom redu je budžet najvažnija u godini i da nedolaskom premijerka i većina ministara ponižavaju parlament.\nPoslanici u Skupštini Srbije tražili su prethodno obaveštenja o istrazi ubistva predsednika SDP Olivera Ivanovića, o navodnom susretu predsednika Srbije Aleksandra Vučića i predsednika Kosova Hašima Tačija u Rimu na kojem je dogovoreno podizanje tenzija, ali i informacije o tome da li je potpredsednik Vlade Rasim Ljajić saradnik britanske obaveštajne službe.\nObradović je tražio obaveštenje kada će biti smanjene cene goriva u Srbiji i potom obukao žuti prsluk koj nose i učesnici protesta u Francuskoj. "(Emanuel) Makron mora da razgovara i izađe u susret onima koji su zapalili pola Pariza, a naša vlast kažnjava ljude koji su mirno protestovali zbog pljačke na ceni goriva", rekao je Obradović.\nObradović je pitao ponovo o tvrdnjama da su srpske vlasti u završnoj fazi dogovora sa separatistima u Prištini i da je glavni posrednik za razgraničenje, koga je angažovali Vučić, Hašim Tači i Emanuel Makron, član Evropskog parlamenta Arno Danžan, francuski NATO lobista.\nŠef poslaničke grupe Srpske radikalne stranke Vojislav Šešelj nastavio je da iznosi optužbe na račun potpredsednik Vlade Srbije i predsednika Socijaldemokratske stranke Srbije Rasima Ljajića i naveo da ima informacije da je on dugogodišnji saradnik britanske obaveštajne službe i da je dogovarao njegovo ubistvo sa službenicom u britanskoj ambasadi.\n"Ljajić je na vezi sa Lusi Mejsels - šefom političkog odeljenja britanske ambasade u Beogradu. Sa njom se povremeno sastaje i pouzdano sam obavešten da su u poslednjem razgovoru dogovarali moju likvidaciju. Ona rekla da bi volela da se taj posao obavi dok je u Beogradu, jer joj uskoro ističe mandat i odlazi iz Beograda", kazao je Šešelj.\nOn je pitao ministra unutrašnjih poslova Srbije Nebojšu Stefanovića šta je služba bezbednosti radila povodom tog slučaja i ima li neki plan ili čeka da se prvo izvrši njegova likividacija pa da posle toga hapse.\nPoslanik Socijademokratske stranke Srbije Muamer Bačevac potom je ponovo zatražio da se Šešelju oduzme mandat jer je osuđen za ratni zločin a ukazujući da je Zakonom o izboru narodnih posanika utvrđeno da poslanik ne može biti neko ko je osuđen na kaznu zatvora dužu od šest meseci.\n"Nema ni jedne sumnje ni zakonske nedoumice da ovaj čovek više može da sedi ovde", kazao je Bačevac i pozvao da se u što kraćem roku konstatuje ostavka.\nOn je potom podsetio da je Šešelj na sajmu knjiga školsku decu pitao da li su četnici pre slikanja sa njim i pitao kako da se zbog toga osećaju deca pripadnici manjina koja su takođe bila na tom sajmu.\nĐorđe Vukadinović iz poslaničke grupe Pokret za spas Srbije - Nova Srbija pitao je da li je tačno da su se Vučič i Tači sastali u Rimu i dogovorili o podizanju takse na srpski robu, u cilju stvaranja napetosti i tenzija a kako bi na kraju izgledalo kako su spasili stvar i uspeli da izbegnu rat.\nPoslanik Narodne stranke Miroslav Aleksić rekao je da je od 2012. godine bilo 139 ubistava u Srbiji a da je od toga 89 kvalifikovano tako da se ne zna ko ih je počinio ni šta im je motiv.\nOn je ironično upitao da li je to razlog zbog kog je Vučić dobio Zlatnog lava ustanovljenog prošle godine, kada ju je dobio proizvođač testenina.\nAleksić je pitao i na koji način će aktuelna vlast da reši probleme podizanja taksi na uvoz robe iz Srbije na Kosovo i povodom najave formiranja Vojske Kosova, odnosno da li država ima rešenje ili "će samo da kuka".\nPoslanik Demokratske stranke Balša Božović rekao je da se navršava godinu dana od kako je Oliver Ivanović bio u bezbednosnoj informativnoj agenciji i dao iskaz ko mu preti, zbog čega i zašto mu je ugrožen život, a da BIA i dalje ćuti o tome.\n"Šta je Gašić uradio da zaštiti život Ivanovića i zašto MUP nije ništa uradio da zaštiti njegov život. Zašto je ubijen Oliver Ivanović, ko je odgovoran za političku pozadinu ubistva i zašto je Ivanović proglašavan za izdanjika. Šta je Aleksandar Vučić uradio da zaštiti život Ivanovića, ko je naredio da se dokazi sa mesta zločina uklanjaju i zašto je (Hašim) Tači rekao da nije političko ubistvo nego sukob narko kartela na Kosovu", upitao je Božović.\nSamostalna poslanica Marinika Tepić tražila je od ministra policije Nebojše Stefanovića podatke o onima koji su prebili u Kruševcu lidera Levice Srbije i jednog od osnivača Saveza za Srbiju Borka Stefanovića.\nPoslanik Narodne seljačke stranke Marijan Rističević pitao je kada će snositi odgovornost bivši predsednik Srbije Boris Tadić i Vuk Jeremić za ubistvo dvojice vojnika u kasarni Topčider 2004. godine.\nPoslanica Srpske napredne stranke Jadranka Jovanović je pitala da li će biti odobrena sredstva za izgradnju memorijalnog centra nevino stradalim civilima u NATO bombardovanju, koje je pokrenuo RTS.\nPoslanici su posle nastavili da razmatraju amandmane na Predlog zakona o Centralnom registru obaveznog socijalnog osiguranja.\nskupština žuti prsluci Boško Obradović Rasim Ljajić\nAprilski protesti 2017 uspeli su da odlože skupštinsko zasedanje iako su za žute prsluke bili obične litije ili lazarice, tako da san uveren da bi sednica bila prekinuta da se u sali pojavio samo još jeda žuti prsluk.\nAko je vec hteo nesto nije trebao da obuce prsluk koji sluzi za saobracaj vec pravi zuti prsluk,ima da se kupi za male pare na pijaci\nMislis da on ide na pijacu??


Srpska lista: Na nedeljnim izborima se odlučuje da li ćemo biti ljudi ili neljudi | Radio Kosovska Mitrovica\nSrpska lista: Na nedeljnim izborima se odlučuje da li ćemo biti ljudi ili neljudi\n1. October, 2019 15:55 |\nPredstavnici Srpske liste poručili su danas u Šilovu da „izbori 6. oktobra nisu obični izbori, već referendum na kojem se odlučuje da li ćemo ostati uz svoju državu Srbiju ili nas na ovim prostorima neće biti”.\n“Pred svakim od nas, svakoga dana je stotine izbora, ali se sve svodi na jedno: hoćemo li biti ljudi ili neljudi, hoćemo li podržati Rašića, Petrovića i ostale ili ćemo stati uz svoju državu Srbiju. Barjak Srpske liste je dovoljno veliki da primi sve one kojima je interes srpskog naroda na prvom mestu i zato pozdravljam svu našu braću koji su u prethodnom period pristupili Srpskoj listi i odbacili one lešinare srpske političke scene i zajedno sa nama grade budućnost srpskog naroda na Kosovu i Metohiji” rekao je prvi na listi kandidata i potpredsednik Srpske liste Igor Simić.\nOn je poručio da svi oni koji glasaju za Srpsku listu 6. oktobra, daju glas “za opstanak i ostanak na Kosovu i Metohiji”.\n“Glasate za to da Zoran i dalje može da nosi srpsku šajkaču ponosno i u Kmetovcu, Štrpcu, Gračanici, Kosovskoj Mitrovici i u svim ostalim mestima. A kada taj Petrović dođe i obilazi naše sredine krijući se po nekim budžacima nudeći 50 eura, pitajte ga šta će da kupi sa tih 50 eura, glas ili budućnost vaše dece, da li hoće da vam otme plate, penzije i sve ono što naša država izdvaja teškom mukom za Srbe na Kosovu i Metohiji”, rekao je Simić i pozvao Srbe u Kosovskom Pomoravlju da budu jedinstveni kao do sada.\nPoruku da je Srpska lista ujedinitelj onih koji dolaze južno i severno od Ibra i da takve podele više ne postoje preneo je Srbima u Šilovu bivši kosovski ministar za zajednice i povratak Dalibor Jevtić.\nGnjilana i Šilova, Srbi na KiM imaju jedno ime i prezime, a to je Srpska lista. Danas kandidati Srpske liste, bilo da dolaze iz Kosovske Mitrovice ili Gračanice imaju jedan isti cilj, a to je jedinstvo i čvrsta veza sa našom državom Srbijom“, rekao je Jevtić\nPozdrave predsednika Srbije Aleksandra Vučića okupljenima je preneo predsednik Srpske liste Goran Rakić koji je poručio okupljenima da „zna da se ne živi dobro i da ne želi da obeća, poput drugih, da će 7. oktobra sve biti mnogo bolje“.\n„,Budite uvereni da će naši poslanici već 7. oktobra braniti interese svakog Srbina na Kosovu i Metohiji u Skupštini u Prištini, a ne na ulici kao što su to neki drugi naučili da rade“, rekao je Rakić.\n„Nama trebaju svih 10 mandata da bi branili naše interese, a njima treba da bi trgovali sa njima i to morate svakome da objasnite, morate ući u svaku kuću kod svakog komšije, prijatelja kuma i pojasniti mu šta za nas znače ovi izbori. Verujte mi da su predstojeći izbori možda i najbitniji do sada i da moramo ozbiljno shvatiti sve, jer ako nam ode jedan jedini mandat oni mogu sa tim mandatom da trguju. Taj jedan mandat njima znači kao nama svih deset i to im ne smemo dozvoliti….i moramo 6. oktobra da pobedimo“, poručio je Popović.\nGlas iz Kmetovca, poznatog po proizvodnji poljoprivrednih proizvoda, preneo je agronom Zoran Nasković koji je sugrađane pozvao da glasaju za „jedinu srpsku opciju na ovim izborima, a to je Srpska lista“.\n„Period iza nas je bio težak, ali smo se mi obratili na pravu adresu, i rezultati tog rada su već vidljivi. Nedelja nam predstoji i ja znam šta ću tada raditi, ali pozivam i vas da se priključimo i podržimo Srpsku listu“, rekao je Nasković i dodao „da će sigurno opravdati poverenje koje im država bude ukazala“.


PODSTICAJ MINISTARSTVA PRIVREDE ZA INVESTITORE KOJI ULAŽU U BANjE\nBeograd – „Investitori koji su spremni da ulažu u hotele u lokalnim samoupravama u banjskim područjima mogu da računaju na podsticaje Ministarstva privrede, jer je Vlada Republike Srbije usvojila uredbu koja reguliše dodelu podsticaja u ove svrhe,“ izjavio je resorni ministar Goran Knežević.\n„Naše banje imaju potencijal da se razvijaju i da budu zanimljivije turistima, ali su im za to potrebne investicije. Mi smo, kao država, spremni da podržimo ulagače koji taj potencijal prepoznaju i koji su spremni da ulažu u hotele u banjama”, rekao je Knežević u izjavi Tanjugu.\nPrema njegovim rečima, investicije koje bi država podržala trebalo bi da doprinesu razvoju već postojećih banja, ali ujedno i utvrđivanju novih banjskih područja, jer u Srbiji, dodao je, postoji veliki broj neiskorišćenih izvora termalne i mineralne vode sa lekovitim svojstvima.\nMinistarstvo privrede se, prema uredbi koja je usvojena 8. marta 2018. godine, opredelilo da podrži investicione projekte u sektoru usluga hotelskog smeštaja u banjskim područjima čija je minimalna vrednost dva miliona evra i kojima se obezbeđuje zapošljavanje najmanje 70 novih radnika na neodređeno vreme.Ulagači mogu da računaju na podsticaje u visini do 50 odsto opravdanih troškova, ako je reč o velikim firmama, 60 odsto za srednja i 70 odsto za mala preduzeća koja bi ulagala u hotele u banjama. Novom Uredbom o uslovima i načinu privlačenja direktnih investicija definišu se uslovi i način privlačenja i podsticanja ulaganja od posebnog značaja i projekata kojima se zapošljava više od 100 novih radnika, ali i projekata kojima se zapošljava do 100 novih ljudi.


'Istorijski trenutak za MKD, ali SAD su razočarane stavom'\nIzvor: B92, 17.Okt.2018, 11:29\n"Istorijski trenutak za MKD, ali SAD su razočarane stavom"\nPomoćnik državnog sekretara SAD Ves Mičel pozvao je lidera opozicione makedonske stranke VMRO-DPMNE Hristijana Mickoskog da partijske interese ostavi po strani.\nMičel je pozvao Mickoskog da dozvoli da poslanici njegove stranke, bez ikakvih pritisaka, po svom nahođenju odluče kako će glasati o izmenama Ustava koje predviđaju i promenu imena zemlje.\n"SAD snažno veruju da je Sporazum iz Prespe između Makedonije i >> Pročitaj celu vest na sajtu B92 << Grčke istorijska prilika za Makedoniju da sebi obezbedi svetliju budućnost i da doprinese regionalnoj bezbednosti, stabilnosti i prosperitetu. I pored tvrdnje da se mogao postići 'bolji sporazum', mi ne verujemo da je to zaista moguće. Ovaj sporazum je zahtevao kompromis sa obe strane. To je prilika koja se neće ponoviti, čak i u narednim decenijama", naveo je Mičel u jučerašnjem pismu Mickoskom.\nOn je istakao da su SAD razočarane stavom VMRO-DPMNE kako prema nedavno održanom referendumu o tom pitanju, tako i u vezi s koracima u Sobranju ka promeni Ustava.\n"Od sticanja nezavisnosti Makedonije, građani svih zajednica i stranaka, uključujući i Vašu stranku, snažno podržavaju pristupanje države NATO-u i EU. Sada je trenutak kada Sobranje treba da preduzme ključni korak. Podstičemo vas da kreirate prostor, u javnosti i privatno, kako bi poslanici iz vaše koalicije odlučili kako će glasati u vezi s ustavnim izmenama, oslobođeni pretnje, osvete ili drugih vrsta pritisaka", naveo je Mičel u poruci lideru VMRO-DPMNE.\nFunkcioner američkog Stejt departmenta naglašava da je ovo istorijski trenutak za Makedoniju, trenutak koji zahteva hrabro liderstvo.\n"Kao pravi prijatelji, podstićemo Vas da ostavite po strani partijske interese, u cilju unapređenja zajedničkih strateških interesa i obezbeđivanju svetlije budućnost za Vaše sugrađane u evropskoj porodici naroda", zaključio je Mičel u pismi Mickoskom.


Smederevci u nastavku sezone bez Lepojevića, Stojanovića i Markovića | podunavlje.info\nSMEDEREVO, 27. avgust 2019 – Pet dana pre završetka letnjeg prelaznog roka, Fudbalski klub Smederevo je ostao bez trojice iskusnih fudbalera; odrešene ruke u izboru novog kluba dobili su dosadašnji kapiten, vezista Goran Lepojević, krilni napadač Nemanja Stojanović Džambo i jedan od štopera Marko Marković.\nOvo je, verovatno, posledica očajnog starta oklopnika, koji su u prvih pet kola zabležili isto toliko poraza, što je jedan od najgorih ako ne i najgori rezultatski start u nekom od prvenstava u istoriji kluba.\n– Nismo postigli dogovor o nastavku saradnje i zbog toga smo uzeli ispisnice. Verujem da ćemo sva trojica vrlo brzo naći nove angažmane, a sada već bivšem klubu želimo da što pre prekine seriju negativnih rezultata – rekao je Nemanja Stojanović Džambo, jedan od trojice fudbalera s kojima su danas raskinuti ugovori.\nU klubu su potvrdili da je sa pomenutim trilingom prekinuta saradnja, kao i da će tokom sutrašnjeg dana još najmanje dvojici fudbalera biti data mogućnost da odu i potraže novu sredinu. Umesto njih, rukovodstvo kluba je u završnim pregovorima sa petoricom novajlija, koji bi trebalo, kako kažu, da predstavljaju istinska pojačanja.\nSMEDEREVO, 10. april 2020 – U situaciji vanrednog stanja...\nBEOGRAD, 10. april 2020 – Ministar poljoprivrede Branislav Nedimović...\n10. april 2020 – U nedelјu 12. aprila trebalo...\n10/04/2020, 8:41 pm


Nasilje nad novinarima i medijima nije metafora - CAAS\nPiše: CAAS19/12/2018Nema komentara\nSredinom decembra 2018. Centar za antiautoritarne studije je u saradnji sa Fondacijom Fridrih Nauman za slobodu, organizovao konferenciju Sloboda medija u Srbiji 2018. Konferencija je održana u beogradskom Medija centru, a govornici su bili istaknuti srpski novinari i urednici nekih od najznačajnijih nezavisnih istraživačkih redakcija.\nOsim godišnjeg sumiranja stanja slobode medija u Srbiji, povod za ovu konferenciju bio je i pad medijskih sloboda u Srbiji koji su zabeležili kredibilni istraživači ove oblasti, poput FreedomHouse i Reporters without borders. Neposredno pred konferenciju, nezavisnu srpsku javnost uznemirila je sumnjiva kupovina više privatnih medija, od toga dve televizijske stanice sa nacionalnom frekvencijom.\nKroz tri panela mediji i zainteresovana javnost mogli su iz prve ruke da saznaju kako izgleda cenzura, kakvim tipovima pritisaka su izložene redakcije ali i kako izgleda istraživačko novinarstvo u tim uslovima. Konferenciji je prisustvovalo oko 70 ljudi.\nO slobodi medija, na prvom panelu, govorile su Antonela Riha – uticajna srpska novinarka koja se decenijama bavi političkom scenom, trenutno bez posla; Jovana Gligorijević, zamenica urednika nedeljnika Vreme i Vesna Mališić, zamenica urednika nedeljnika NIN. Ove tri novinarke bile su nedvosmislene u stavu da je srpska medijska scena strogo kontrolisan prostor koji vladajući režim koristi za propagandu i obračunavanje sa političkim neistomišljenicima.\nIstraživački novinari iz BIRN-a, KRIK-a i CINS-a govorili su o svom radu na istraživačkim pričama koje su tokom 2018. uzdrmale srpsku javnost. Istražujući nepotizam, korupciju i organizovani kriminal, novinari su nailazili na uobičajene prepreke. Međutim, umesto da se nalazi ovih istraživačkih priča nađu pred tužilaštvom, nakon objavljivanja novinari su redom bili izloženi optužbama za krivotvorenje i etiketirani su kao “državni neprijatelji”. Prema novinaru BIRN-a, Aleksandru Đorđeviću, jedna od priča koja je na njega ostavila najjači utisak je priča o firmi oca Ministra policije koja ima dozvolu za tgovinu oružjem. Spisak dokaza za kronizam i privilegovan status na tržištu dopunjava i istraživačka priča CINS-a o kojoj je govorila Dina Đorđević, koja je istraživala izgradnju mini hidroelektrana na srpskim rekama i vlasništvo u kompanijama koje su dobile taj posao. Urednik KRIK-a Stevan Dojčinović govorio je o KRIK-ovom istraživanju Ministra zdravlja, prema kome su utvrđene bliske veze ovog ministra sa najozloglašenijim kriminalnim klanom na Balkanu.\nKonačno, prikaz medijske slike Srbije u 2018. završen je tribinom o bezbednosti novinara. Neposredno pred konferenciju, 12. decembra, penzionisanom policajcu, nezavisnom istraživačkom novinaru u prigradskoj beogradskoj opštini je zapaljena kuća, a nakon toga je nepoznati počinilac pucao na ulazna vrata, kako novinar i njegova supruga ne bi mogli da izađu. Povod za ovaj napad bilo je pisanje ovog novinara o korupciji lokalnih vlasti i proneveri višemilionskog iznosa javnog novca. Iako su državni zvaničnici javno osudili napad, kotrolisani mediji su u svojim izveštajima pokušavali da umanje napad, izveštavajući o zapaljenoj garaži i izostavljajući druge bitne detalje sa lica mesta. Učesnici panela su govorili o svojim iskustvima, poput praćenja, snimanja, oduzimanja materijala ali i javnog targetiranja novinara od vrha države. Osim zastrašivanja, ali i direktnih pretnji, novinari u Srbiji su neretko izloženi i ekonomskom iscrpljivanju redakcija. O tome je govorio urednik online izdanja dnevnih novina Danas, Bojan Cvejić i novinar Južnih Vesti Milan Zirojević. Tokom 2018. ove dve redakcije bile su meta poreskih i drugih inspekcija koje su svakodnevno pretresale dokumentaciju i poslovanje. Osim toga, zabeleženi su pozivi oglašivačima i pokušaj zastrašivanja oglašivača.\nKonferencija je završena proglašenjem pobednika najbolje diplomske priče iz CAAS-ove Škole novinarstva. Ovaj intenzivni dvomesečni edukativni program, na kome su kao predavači i mentori bili angažovani iskusni profesionalci čiji je rad internacionalno prepoznat, bio je prilika za zainteresovane studente da samostalno naprave svoje priče.\nPrethodni članakIndeks autoritarnog populizma\nSledeći članakAkademija građanskog novinarstva


Poskupljuju zeleni kilovati struje – Okvir\nPoskupljuju zeleni kilovati struje\nOdlukom Vlade Srbije od 18. decembra, građani će naknadu za podsticaj povlašćenim proizvođačima električne energije iz obnovljivih izvora ubuduće plaćati 0,437 dinara ili za 4,6 puta više nego do sada, objavila je Politika u onlajn izdanju.\nDosadašnja cena bila je 0,093 dinara po kilovat času, plaćala se kroz račun za utrošenu električnu energiju, pa je oko 3,5 miliona domaćinstava subvencionisalo proizvodnju zelenih kilovata.\nDa ovaj teret Vlada nije prebacila na budžet građana, Elektroprivreda Srbije, koja otkupljuje ovu zelenu energiju, morala bi sama da pokriva razliku proizvođačima, što bi za njih bio veliki izdatak, navodi Politika.\nPoskupljenje zelene naknade koštaće građane više od najavljenog februarskog povećanja cene struje za 3,4 osto, što prosečno iznosi oko 150 dinara.\nAko su do sada na ime nadoknade za zelenu energiju na utrošenih 1.000 kilovata plaćana 93 dinara, posle ove odluke Vlade, koja stupa na snagu osmog dana od objavljivanja u Službenom glasniku, plaćaće se 437 dinara.\nVanredni izbori na Kosovu?\nDačić: Priština opet traži izgovor


Crna Gora mora preduzeti mere podizanja svesti javnosti kako bi obezbedila da svi građani budu adekvatno informisani o zdravstvenim pitanjima vezanim za usluge 5G mreže i značajnim merama zaštite koje provode država i mobilni operateri, zaključuje se u Memorandumu o 5G mreži koji su nedavno potpisale vlade svih zemalja Zapadnog Balkana, među kojima je i Crna Gora, pišu crnogorski mediji.\nPotpisnici veruju da će superbrza 5G mreža, koja će značajno povećati brzinu Interneta, doneti velike ekonomske koristi zemljama koje sprovode projekat.\n„U slučaju očiglednog nedostatka spektra, potpisnici će razmotriti najbolju praksu u Evropskoj uniji i postizanje opštih ciljeva postavljenih u Evropskom kodeksu o elektronskim komunikacijama“, navodi se u Memorandumu.\nSve ovo praktično znači da bi Crna Gora mogla vrlo brzo da odredi spektre za 5G mrežu, a neki od operatora da ih primene.\nZemlje potpisnice takođe su se obavezale da će preduzeti proporcionalne, odgovarajuće i na osnovu rizika zasnovane mere bezbednosti za 5G mreže i usluge, uzimajući u obzir Procenu rizika Evropske unije iz oktobra 2019. i njihov 5G Alat za mrežnu bezbednost objavljene 29. januara 2020.\nCrna Gora se obavezala da će primeniti neophodni okvir koji omogućava operaterima da smanje troškove i povećaju upotrebu obnovljivih izvora u razvoju 5G mreže, ali i da razviju akcioni plan sa naglaskom na promociji kružne ekonomije i čistih tehnologija.\n„Strane će podržati širenje mreža pružanjem brzog, cenovno orijentisanog i pristupačnog zahteva za državnu pomoć u državnim objektima ili drugoj prenosnoj infrastrukturi u vlasništvu opština i javnih zgrada, kao i naporima da se pojednostavi postupak izdavanja građevinskih dozvola. U tom cilju treba uzeti u obzir Smernice EU o primeni pravila državne pomoći u vezi sa brzim postavljanjem širokopojasnih mreža“, navodi se u Memorandumu.\nMemorandumom je predviđena zaštita održivog investicionog okruženja, a Crna Gora treba da pruži „predvidljivost investitorima iz privatne mreže u pogledu stabilnosti povoljnih uslova za investiranje“ i osigura da konkurentsko okruženje ostane neometano izlaganjem prekomernom ili neprikladnom regulatornom riziku.\nCrna Gora se obavezala da nadležni organi u svakoj ekonomiji imaju odgovarajuće osoblje „kako bi sproveli proces procene i obezbedili poštivanje sigurnosnih ograničenja elektromagnetnog polja (EMP) u skladu sa najboljom praksom EU“.


Pokreni svest, misli na sebe\nPovodom obeležavanja Svetskog dana borbe protiv raka dojke, u subotu 20. oktobra, u Udruženje žena obolelih i lečenih od raka dojke „Budimo zajedno“ organizovalo je akciju u cilju edukovanja javnosti o raku dojke i značaju preventivnih pregleda uz slogan „Pokreni svest, misli na sebe“.\nCilj akcije Pokreni svest, misli na sebepredstavlja podizanje svesti žena o značaju preventivnih i redovnih pregleda, značaju odaziva na skrining, posebnim osvrtom na faktore rizika za nastanak raka dojke na koje se može uticati – fizička aktivnost, pravilna ishrana i gojaznost kao i značaju psihološke podrške.\nGrađjanima su na raspolaganju biti lekari stručnjaci, poznate ličnosti, kao i članice Udruženja koje tradicionalno organizuju edukativnu akciju ukazivanja na značaj obavljanja preventivnih i redovnih pregleda, značaj odaziva na skrining kao i uticaj na faktore rizika na koje se može uticati, a sve u cilju borbe protiv raka dojke.\nČlanice udruženja „Budimo zajedno“ ukazuju na to da je rak dojke je izlečiva bolest – što se ranije otkrije, to je veċa šansa za njegovo izlečenje.Sve sumnjive pojave u dojci zahtevaju neodložan odlazak lekaru u cilju pravovremene dijagnostike. Ukoliko se na vreme otkrije, rak dojke je izlečiv u više od 90% slučajeva.\nO udruženju „ Budimo zajedno“\nUdruženje žena obolelih i lečenih od raka dojke „BUDIMO ZAJEDNO“ je osnovano 2010.godine.Imaju 125 članica, a, ove godine se učlanilo još 11 obolelih žena.Cilj udruženja je da pruži informacije, psihološku i iskustvenu podršku obolelim i lečenim od raka dojke.Kao članovi NALOR-a učestvuju u projektu okupljanja tima stručnjaka za podršku koji će biti dostupan osobama lečenim od raka.Ukazuju na potrebu da se o trošku RFZO uvede mogućnost dobijanja rukavice i rukava za žene koje su kao posledicu raka dojke dobile limfedem ruke.Podržavaju napore Ministarstva zdravlja u uvodjednju inovativnih lekova na pozitivnu listu. Udruženje često organizuje akcije sa ciljem podizanja svesti o značaju brige za sopstveno zdravlje. Na poziv kompanija,u zajedničkom druženju,zaposlenima pružaju informacije o značaju preventivnih pregleda i samopregleda dojki.


Droga na ulicama Sanskog Mosta – inmedia.ba\nDroga na ulicama Sanskog Mosta\n0 24 Oktobra, 2017 15:22\nKraj osnovne i početak srednje škole je period koji većina ističe kao period početka konzumiranja marihuane. U većini slučajeva se dešava da se krene iz zabave ili radoznalosti, uz uticaj vršnjačkih grupa. Međutim, razvoj bolesti zavisnosti ima kompleksniju pozadinu, u smislu da se krug zavisnosti stvara postepeno, kada osoba u fazi eksperimentisanja prelazi u svijet svakodnevnog drogiranja. Taj prelaz može biti postepen, onda kada mlada osoba gubi uvid u sopstveno ponašanje i počinje se ponašati po obrazcu koji zahtijeva sve češće uzimanje psihoaktivnih supstanci.\nOvih dana u prostorijama firme “Famos” iz Sanskog Mosta koje je godinama prepušteno samo sebi i o njemu niko ne vodi računa, pronašli smo ostatke korištenih šprica kao i ostatke hrane, sokova i odjeće što jasno ukazuje da neko ovdje živi ali i redovno konzumira drogu.\nOvim putem želimo ukazati nadležnim institucijama o problemu narkomanije u Sanskom Mostu i da preventivno djeluju.\nSeferović postigao novi gol za Benfiku


Srbija Info - Poslovni prostor, kancelarije, proizvodnja, magacin\nNEKRETNINE Poslovni prostor Poslovni prostor, kancelarije, proizvodnja, magacin\nLokacija se nalazi na 200 metara od magistralnog puta (Ibarska magistrala), u neposrednoj blizini vise bitnih raskrsnica puteva – Preljina - autoputa Beograd-Cacak, magistralnog puta Cacak-Uzice, Zlatibor, Crna Gora, kao i magistralnog puta za Kragujevac i Kraljevo. Na parceli se nalazi izgrađeni objekat od 1000 m2, u 2 nivoa po 500 m2. Na prvom nivou se nalazi poslovni prosor koji se izdaje od 500m2, sa 4 zasebna ulaza. Poslovni prostor je idealan za distributivni centar, razne vrste proizvodnih delatnosti, sadrzi proizvodnu ili magacinsku halu, magacinski prostor, kancelarijski prostor, menzu za radnike i kotlarnicu. Oko poslovnog prostora je veliki parking, rampa za magacinski prostor, kao i 70 ari ogradjenog placa koji moze da se koristi u zavisnosti od potreba. Objekat je nova gradnja i poseduje kompletnu infrastrukturu - struja, voda, grejanje, telefoni, internet. Moze se koristit za razne vrste proizvodnje kao i za distributivni i magacinski centar. Poslovni prostor je legalizovan, tako da je moguce uraditi i dobiti sve sertifikate ako je potrebno za razne vrste delatnosti. 062/895-7877\nŠifra oglasa: 71570638146


U vladi Austrije u jednom danu dve ostavke i izrazile posebnu zahvalnost bivšem kancelaru Sebastijanu Kurcu\nAutor: Glas javnosti 09.05.2022. u 17:15\nDve ministarke u vladi austrijskog kancelara Karla Nehamera podnele su ostavku istog dana.\nNakon ministarke poljoprivrede, regiona i turizma Elizabet Kestinger to je popodne učinila i ministarka privrede Leonore Šrambek.\nDok je Kestinger organizovala konferenciju za štampu na kojoj je objavila svoju odluku, Šrambek je ostavku objavila u video klipu putem društvenih mreža.\n"Nakon skoro pet godina u politici podnosim ostavku na mesto ministarke za privredu i digitalizaciju“, rekla je Šrambek ne navodeći razloge.\nAUSTRIJANCI ODALI POČAST SRPSKOM GENIJU! Univerzitet u Gracu posvetio 2021. izučavanju lika i dela NIKOLE TESLE!\nDodala je da se ne kaje što je ušla u politiku ukazujući da je želela da doprinese jačanju zemlje.\n"Bila mi je čast da radim za Austriju“, navela je uz posebnu zahvalnost bivšem kancelaru Sebastijanu Kurcu, koji ju je doveo u vladu.\nInače, njen se odlazak iz vlade poslednjih nedelja često pominjao.\nNehamer će sada morati gotovo u potpunosti da reformiše svoj tim.\nPre ulaska u politiku Šrambek je bila uspešna u telekomunikacijama, gde je imala rukovodeće funkcije.\nBiće upamćena i po neuspešnim projektima kao što je "Robna kuća Austrija“, koja je, prema njenoj zamisli, trebalo da bude austrijski odgovor na "Amazon“, a platforma je zatvorena nakon samo nekoliko nedelja.\nŠrambek je nakon povlačenja Kurca iz politike ostala u vladi samo zahvaljujući podršci koju je imala od guvernera pokrajine Tirol Gintera Platera.\nU potrazi za novim ministrima kancelar Nehamer će morati da posluša "sive eminencije“ Narodne partije (OVP) u pokrajinama, piše B92.\nparlamentaustrijaostavkeelizabet kestingerrobna kuća austrijaginter plater


Informacije o uvođenju negativnih kamata na štednju građana u Evropskoj uniji, istina, još uvek imaju karakter novih, nedovoljno ispitanih trendova, koji se javljaju samo sporadično i to u zemljama koje duži niz godina imaju osnovne kamatne stope duboko u negativnoj teritoriji, poput Danske ili Švajcarske. S druge strane, mnoge druge zemlje EU sprovode aktivnosti kako bi se onemogućilo uvođenje negativnih kamatnih stopa na štednju.\nA razlog za to je upravo isti kao i kod Narodne banke Srbije. Naime, stav naše centralne banke prema ovoj temi je negativan, jer kako za "Blic Biznis" kažu u NBS - "time bi se obesmislio institut štednje, kao jedan od osnovnih pojmova u ekonomiji".\n"Odluke domaćih banaka u pogledu visine kamata na deviznu štednju u najvećoj meri su uslovljene kretanjima na svetskom finansijskom tržištu. Takvi uslovi odrazili su se i na poslovanje domaćih banaka, koje, kao ključni učesnici na domaćem finansijskom tržištu, imaju posebnu odgovornost da spreče da se trendovi negativnih kamatnih stopa na međunarodnim tržištima ne odraze nepovoljno na pružanje odgovarajućih finansijskih usluga privredi i stanovništvu, kao ni na stabilnost finansijskog sistema Srbije. Banke su u poslovima kreditiranja i primanja depozita zadržale svoje tradicionalne funkcije, imajući pri tome u vidu da je štednja važan izvor finansiranja njihove kreditne aktivnosti i faktor finansijske stabilnosti. Tako su se kamatne stope na deviznu štednju u domaćim bankama sve vreme kretale u pozitivnoj teritoriji", ocenili su u NBS.\nU centralnoj banci očekuju da će banke i u narednom periodu nastaviti da sprovode održivu i odgovornu poslovnu politiku, koja podrazumeva nastojanje da unapređuju depozitne poslove i očuvaju, odnosno uvećavaju bazu štediša.\n"Polazeći od navedenog, a sa stanovišta finansijske stabilnosti, smatramo da u uslovima našeg finansijskog sistema nije opravdano zagovarati negativne kamatne stope na štednju građana, ali ni na depozite privrede", navode u NBS.\nEkonomista Hasan Hanić nedavno je objasnio za "Blic" da uvođenje negativne kamate na štednju ne bi bilo dobro, jer bi dovelo do značajnog smanjenja depozita građana u bankama.\n"To bi dovelo do posledica koje bi značile smanjenje investicionih mogućnosti banaka, odnosno smanjenje ponude kredita građanima i privredi, a što dalje nosi nove posledice za svakog klijenta ponaosob", ocenio je Hanić.\nOn dodaje da su banke već dosta oborile kamate na štednju, ali i da su im i tako niske kamate koje daju građanima značajan trošak u situaciji kada imaju slobodnog novca sa kojim ne znaju šta da rade.\nInače, štednja građana je u stalnom porastu, pa je prema podacima Narodne banke Srbije, dinarska već na nivou od oko 70 milijardi dinara. Istovremeno, kontinuirano raste i devizna štednja koja je premašila 10 milijardi evra.\nS druge strane, kamate na štednju već neko vreme imaju trend pada. Pre deset godina, tokom 2009, kamate na štednju u evrima kretale su se i do devet odsto za iznose oročene na godinu dana, a bankari su bili spremni i da pregovaraju sa svakim klijentom pojedinačno i ponude uslove koji su i bolji od zvaničnih.


Mali: Srbija uspešno sprovela reformske ciljeve iz aranžmana - Radio televizija Pančevo\n9. januara 2021. 9. januara 2021. 053\nMinistar finansija Siniša Mali rekao je danas da je Srbija uspešno završila aranžman sa Međunarodnim monetarnim fondom (MMF) pod nazivom “Instrument za koordinaciju politika”, te da je ovo poseban uspeh imajući u vidu da je prethodna godina u ekonomskom smislu bila veoma teška za sve zemlje na svetu.\n“U uslovima pandemije koronavirusa i svetske ekonomske krize mi smo tokom prošle godine nastavili da sprovodimo reformske ciljeve koji su planirani u okviru aranžmana sa MMF-om, kao što je završetak transakcije za prodaju Komercijalne banke”, rekao je Mali, saopštilo je resorno ministarstvo.\nOn je istakao da je Srbija u tim otežanim uslovima uspela da izmeni okvir zapošljavanja u javnom sektoru tako da on bude fleksibilniji, da usvoji metodologiju za praćenje fiskalnih rizika, kao i da usvoji strategiju politike vlasništva u javnim preduzećima.\n“Dok smo sa jedne strane radili na tome da pomognemo privredi i građanima da lakše prebrode krizu, sa druge strane smo sprovodili reformske ciljeve iz našeg aranžmana. Srbija je ostvarila svoje planove i MMF je to prepoznao i pohvalio”, istakao je Mali.\n“Ponosni smo na našu politiku upravljanja javnim dugom, koji se smanjio u vreme najveće svetske ekonomske krize, tako da smo 2020. godinu završili sa javnim dugom na centralnom nivou države od 56,8%. Dakle, govorimo o godini kada su se države zaduživale ne vodeći više računa ni o kamatnim stopama, ni o visini duga. Mi smo u takvim uslovima vratili Azerbejdžanu dug od 172,7 miliona evra, upravo novcem od prodaje Komercijalne banke, čime smo uštedeli građanima Srbije 25,9 miliona evra na kamatama koje bi plaćali do 2027. godine. To je odgovornom upravljanje javnim dugom i novcem građana Srbije”, istakao je Siniša Mali.\n“Reč je o nekoliko desetina ciljeva koji su bili planirani u okviru aranžmana, a koji treba da pomognu našoj državi da bude na pravi način uređena, da privrednici budu zadovoljni poslovnim okruženjem, a građani kvalitetom života”, naveo je Mali.\nOn je dodao da smo uspostavili i “švajcarsku formulu” za rast penzija, formirali Komisiju za sprovođenje kapitalnih investicija i usvojili Uredbu o upravljanju kapitalnim projektima, razdvojili smo osnovne i sporedne delatnosti u okviru Poreske uprave, smanjili smo broj organizacionih jedinica u toj upravi tako da ona efikasnije posluje, uspostavili jedinicu u okviru Ministarstva finansija koja se bavi fiskalnim rizicima, prodali prvi paket problematičnih potraživanja banaka u stečaju i objavili prodaju drugog i poslednjeg paketa.\nDodaje da je Srbija prodala državni udeo u Jubmes banci, implementirala FATF mere kako bismo sprečili pranje novca, formirala radnu grupu za razvoj tržišta kapitala.\n“Reč je o važnim ciljevima na kojima smo predano radili u proteklom periodu, a koji već imaju pozitivne efekte na ekonomiju naše zemlje”, naglasio je ministar finansija.


Nastavljena isključenja dužnika\nJavno komunalno preduzeće „Beogradske elektrane” nastavlja isključenja korisnika koji neredovno ili uopšte ne plaćaju račune za uslugu daljinskog grejanja. Shodno tome, danas, 17. septembra 2010. godine, sa sistema daljinskog grejanja isključeni su pojedini lokali i poslovni objekti koji se nalaze u Novom Beogradu i Vračaru. Reč je o korisnicima čiji se poslovni prostori nalaze u ulicama Dušana Vukasovića, Gandijevoj, Svetog Save i drugim, a koji više meseci nisu plaćali obaveze za uslugu daljinskog grejanja. Ovi korisnici nisu se odazvali apelima, niti reagovali na pravovremeno poslate opomene za izmirenje duga i obaveštenja da će biti isključeni sa sistema daljinskog grejanja. …opširnije »\nIzgradnjom magistralnih toplovoda započet projekat gašenja toplane “Zemun“\nJavno komunalno preduzeće „Beogradske elektrane” počele su izgradnju magistralnih toplovoda velikih prečnika (DN 500 i DN 250) koji će povezati grejna područja Novog Beograda i Zemuna, a čiji je krajnji cilj gašenje toplane „Zemun”, jednog od većih zagađivača vazduha u tom delu grada jer isključivo koristi mazut. Izgradnji toplovoda od ulice Luja Adamiča do Zlatiborske ulice danas su prisustvovali predsednik Skupštine grada Beograda Aleksandar Antić, član Gradskog veća Goran Aleksić, generalni direktor preduzeća Zoran Predić i zamenik generalnog direktora Nenad Đakovac. …opširnije »\nsubota, jul 10th, 2010\nU najvećoj beogradskoj toplani, koja je i najveća u jugoistočnoj Evropi – „Novi Beograd“, u toku su najobimniji radovi u proteklih 45 godina. To znači da se privodi kraju rekonstrukcija toplane i izgradnja najvećeg vrelovodnog kotla na Balkanu snage 140 megavata. Ove radove, koje finansiraju Skupština grada Beograda i „Beogradske elektrane“, prate i veoma obimni građevinski poduhvati na proširenju pogonskih objekata toplane. …opširnije »\n„Beogradske elektrane“ znatno smanjile gubitak u poslovanju\npetak, jul 9th, 2010\nGrejna sezona 2009/2010. bila je jedna od najdužih u četrdesetpetogodišnjoj istoriji preduzeća uz izuzetno niske spoljašnje temperature vazduha, koje su bile ispod višegodišnjih proseka. Da bi korisnicima bili obezbeđeni maksimalna komfornost i propisane temperature, postrojenja su radila više od 40 dana u dvadesetčevoročasovnom režimu isporuke toplotne energije. …opširnije »


FK Vojvodina: "Stadion ostaje gde je sada!" - Sportske.net\nFK Vojvodina: "Stadion ostaje gde je sada!"\nSuperligaš iz Novog Sada oglasio se tokom večeri zvaničnim saopštenjem za javnost povodom informacija koje su se pojavile na društvenim mrežama.\nSL - Spartak došao na rođendan i rastužio slavljenikaRogan: "Vojvođanski derbi u nezgodnom trenutku"Krivokapiću dosta priče, želi bodove!Vojvodina u sredu slavi 105. rođendan, spreman poklon za navijačeSL - Haskić het-trikom do rekorda Radničkog, slavlje Čukaričkog, Vranjanci u seriji!\nFudbalski klub Vojvodina reagovao je večeras zvaničnim saopštenjem za javnost povodom poziva koji je jutros upućen navijačima putem jednog tviter profila.\nU spornom tvitu Novosađani se pozivaju na proteste kako bi aktuelno rukovodstvo bilo sprečeno da tim odvede u drugu ligu a potom izmesti stadion "Karađorđe" i oslobodi atraktivan komad građevinskog zemljišta.\nSaopštenje FK Vojvodina prenosimo u celini:\n"FK Vojvodina javno odbacuje pozive koje je u njeno ime na društvenoj mreži 'Twitter' danas uputila nepoznata osoba sa lažnog naloga.\nGrad Novi Sad i kompanija 'Srbijagas' su snažno stale iza kluba na putu njegovog ozdravljenja, koji se pre svega ogleda u popravljanju ekonomsko-finansijske situacije. Nažalost, sportski rezultati ni izbliza ne prate mere finansijske stabilizacije kluba.\nUpravni odbor preduzima niz mera kako bi i sportski rezultati bili u skladu s očekivanjima svih kojima je Vojvodina u srcu. U toku je izrada glavnog projekta stadiona 'Karađorđe', koji i definitivno ostaje na mestu gde je i sada, a sve ostalo su zlonamerne insinuacije onih kojima ne odgovara stabilna FK Vojvodina", stoji u saopštenju crveno-belih iz Novog Sada.\nFudbalski klub Vojvodina nalazi se u finansijskoj i rezultatskoj krizi, pa tako ekipa na startu prolećnog dela sezone ima četiri vezana poraza i čeka je velika borba za mesto koje vodi u plej-of.


Програмима Покрајинског секретаријата за привреду и туризам запослено више од 2.000 лица\nHomeDRUŠTVOProgramima Pokrajinskog sekretarijata za privredu i turizam zaposleno više od 2.000 lica\nProgramima Pokrajinskog sekretarijata za privredu i turizam zaposleno više od 2.000 lica\nPokrajinski sekretarijat za privredu i turizam sprovodi mere aktivne politike zapošljavanja na teritoriji AP Vojvodine, na osnovu Pokrajinskog akcionog plana zapošljavanja, kojim su unapred definisani ciljevi, prioriteti i utvrđeni programi i mere kako bi se omogućilo održivo povećanje zaposlenosti u Vojvodini.\nPrioriteti Sekretarijata su otvaranje novih radnih mesta i smanjenje stope nezaposlenosti, veće ulaganje u ljudske resurse, kao i promovisanje socijalne inkluzije i jednakih mogućnosti na tržištu rada. Isti programi su sprovedeni zajedno sa Pokrajinskom filijalom Nacionalne službe za zapošljavanje i lokalnim filijalama, pri čemu Sekretarijat posebno ističe njihov rad i podršku.\nO efektu mera Sekretarijata u domenu zapošljavanja govori i statistika Nacionalne službe za zapošljavanje o konstantnom smanjenju stope nezaposlenosti, počev od 2016. godine, kada se progresivno smanjivala, da bi aktuelna statistika pokazala trend smanjenja: 16,4 odsto u 2017. godini (26.341 lice), 14,4 odsto u 2018. godini (19.288 lica) i 11,3 odsto u 2019. godini (12.971 lice), što čini kumulativnih 36,5 odsto u 2019. godini, u odnosu na 2016. godinu.\nZahvaljujući radu Pokrajinske vlade i Sekretarijata u ovom mandatu, nezaposlenost na teritoriji AP Vojvodine je na rekordno niskom nivou.\nSekretarijat za privredu je i u protekle četiri godine realizovao finansijsku podršku u domenu zapošljavanja nezaposlenih lica na evidenciji Nacionalne službe za zapošljavanje kroz javne pozive za dodelu subvencija za samozapošljavanje, zapošljavanje nezaposlenih lica i sprovođenje javnih radova.\nU periodu od 2017. zaključno sa 2019. godinom, Sekretarijat je dodelio 365 miliona dinara za sektor zapošljavanja, što je direktno omogućilo radno angažovanje oko 2.000 lica na teritoriji Vojvodine.\nU 2017. godini finansijskom podrškom Sekretarijata otvorena su nova radna mesta, te su sa ukupno 59,2 miliona dinara zaposlena 324 lica, dok je 120 lica bilo angažovano ukupnim sredstvima od 14,8 miliona dinara za javne radove.\nNaredne, 2018. godine, novim zapošljavanjem je zaposleno 319 lica, a 115 u okviru javnih radova. U 2019. godini je podržano novo zapošljavanje sa 48 miliona za 256 lica, a sa 10.7 miliona dinara angažovanje 76 osoba za javne radove na teritoriji Vojvodine.\nSufinansirano je i zapošljavanje preko 100 pripravnika realizacijom projekta „NIS šansa“ u 2017. godini, a na osnovu Sporazuma sa kompanijom NIS.\nSekretarijat je u sufinansiranju zapošljavanja pripravnika učestvovao sa oko 33 miliona dinara.\nU 2020. godini, Sekretarijat je opredelio 362.000 dinara po licu za samozapošljavanje i to za lica sa položenim stručnim ispitom ili licencom neophodnom za obavljanje delatnosti u skladu sa stečenim obrazovanjem, za osobe sa invaliditetom i žene, kao i za i učesnike oružanih sukoba u periodu od 1990. do 1999. godine koji su vršili vojne dužnosti radi odbrane srpskog naroda na teritoriji bivše SFRJ.\nPo 208.000 dinara biće izdvojeno za sve ostale kategorije nezaposlenih lica i delatnosti, kao i za zapošljavanje nezaposlenih lica.\nSredstva namenjena za organizovanje javnih radova predviđena su za nezaposlena lica po osnovu ugovora, u visini do 22.000 dinara na mesečnom nivou srazmerno vremenu radnog angažovanja. Procenjuje se da će zahvaljujući istim merama u 2020. godini biti zaposleno 216 lica, dok će oko 25 lica biti angažovano za javne radove.\nMagnetna rezonanca na Institutu za zdravstvenu zaštitu dece i omladine Vojvodine u punoj funkciji od oktobra 2018. godine


source.ba | Dijete povrijeđeno u saobraćajnoj nesreći zadržano u bolnici\nDijete koje je povrijeđeno danas u saobraćajnoj nesreći u Bijeljini zadržano je u bolnici, pišu „Nezavisne“.\nDežurni ljekar se nije izjasnio o stepenu povreda.\nDo saobraćajne nesreće u kojoj je Fiat Punto udario dijete došlo je oko 16 sati u Ulici Srpske vojske.\nPovrijeđeno dijete je vozilom Hitne pomoći bijeljinskog Doma zdravlja prevezeno u urgentni blok na dalje preglede i zbrinjavanje.\nTokom trajanja policijskog uviđaja saobraćaj se u ovoj ulici odvijao usporeno, jednom trakom.


RTS :: Otpis kamata na poreze i doprinose\nEkonomija Otpis kamata na poreze i doprinose\nOtpis kamata na poreze i doprinose\nčetvrtak, 05. apr 2012, 16:16 -> 17:16\nVlada Srbije predlaže otpis kamata za poreze i doprinose za obavezno socijalno osiguranje da bi pospešila razvoj privrede i omogućila da se preduzetnici i fizička lica rasterete neplaćene kamate.\nPrema ovom predlogu kamate će biti otpisane poreskim obveznicima koji podnesu zahtev do 30. juna 2013. godine za - porez na dohodak građana uključujući i porez na prihode od samostalne delatnosti, porez na dobrobit preduzeća, porez na prenos apsolutnih prava, porez na nasleđe i poklon, porez na promet, porez na registrovano oružje.\nTakođe, za one koji ispoštuju taj rok, biće otpisane i kamate za dospele obaveze za - porez na fond zarada, porez na finansijske transakcije, doprinose za obavezno penzijsko i invalidsko osiguranje i doprinose za obavezno osiguranje za slučaj nezaposlenosti.\nPredlaže se da kamate budu otpisane uz uslov da je obveznik do dana podnošenja zahteva uplatio glavni dug za obaveze do 31. decembra 2011. godine, saopšteno je iz Kancelarije Vlade Srbije za odnose sa medijima.\nOvim Predlogom zakona Vlada pomaže oživljavanje i razvoj privrede i omogućava da se privreda i preduzetnici, kao i fizička lica, rasterete neplaćene kamate, kako bi bili u mogućnosti da efikasnije izmiruju tekuće obaveze, navodi se u saopštenju.\nVlada je usvojila i Program podrške održivom razvoju poljoprivrede i sela u nerazvijenim opštinama Sjenici, Tutinu, Prijepolju, Priboju, Novoj Varoši i gradu Novom Pazaru za ovu godinu.\nDržavni sekretar u Ministarstvu finansija Miodrag Đidić ranije je najavio mogućnost donošenja prihvatljivog modela reprogramiranja starih poreskih dugovanja, imajući u vidu, pre svega, situaciju u privredi.


Vlada Srbije naložila mere protiv stradanja divljih ptica: Najugroženije prepelice i grlice - AgroSmart\nVlada Republike Srbije u aprilu ove godine naložila je nadležnim ministarstvima preduzimanje mera za iskorenjivanje stradanja divljih ptica.\nKako predstojećeg vikenda počinje lovna sezona na ptice selice, u Društvu za zaštitu i proučavanje ptica Srbije kažu da je krajnje vreme da državne institucije preduzmu sve zakonske mere za zaustavljanje najmasovnijeg vida krivolova ptica – uništavanje prepelica uz korišćenje elektronskih vabilica.\n-Zbog nezakonitog ubijanja, trovanja i hvatanja u Srbiji godišnje strada 120.000-170.000 jedinki divljih ptica, od kojih je najveći broj prepelica, 50.000-60.000 jedinki, upozorava Sandra Jovanović iz Društva za zaštitu i proučavanje ptica Srbije.\n– Procenjujemo da se na području Srbije, uglavnom vikendima, nezakonito koristi oko 800 elektronskih vabilica. Ovi uređaji su glasni i mogu se čuti sa velike udaljenosti, sa više od 2 kilometra. Velika je enigma zašto ih lovočuvari izuzetno retko pronalaze i prijavljuju“, kaže Jovanović.


SPORTSKI SPEKTAKL “KAO NEKADA”: Od subote na Areni sport | Novosti.RS\nOvaj san za sve ljubitelje sporta od subote 12. septembra postaje stvarnost zahvaljujući kanalu “Arena sport” na kome počinje sa emitovanjem jedinstveni televizijski projekat pod nazivom “Kao nekada”.\nInspirisan kultnom radijskom emisijom “Vreme sporta i razonode”, zamišljen kao televizijski magazin u kome gledaoci u svakom trenutku mogu svedočiti najuzbudljivijim događajima na sportskim terenima širom regiona i sveta u dosad neviđenom multiprenosu. Projekat “Kao nekada” predstavlja korak dalje u realizaciji i produkciji na globalnom nivou. Ekipa sastavljena od vrhunskih profesionalaca svake subote i nedelje doneće pred gledaoce spektakl kakav do danas nije viđen ni na svetskim sportskim kanalima, i postaviti nove standarde za ljubitelje sporta u 21. veku.\nfudbal TV Arena sport Ivan Radulović emisija Kao nekada


Bez dogovora: Država frilenserima ponudila otpis kamate i otplatu na 10 godina – Balkanekspresrb.rs\nIzvor: N1/ Foto: Filip Krainčanić, Nova.rs\nNa upravo završenom finalnom sastanku Udruženja radnika na internetu sa predstavnicima Vlade Srbije dogovor u vezi sa plaćanjem poreza nije postignut. Država je frilenserima ponudila reprogram duga, uz otpis kamate i plaćanje duga na rate tokom deset godina, rekla je za portal N1 Katarina Pavlović, pravnica Udruženja radnika na internetu.\n„Dali su nam predlog da se otpišu sve kamate i da se obustave svi postupci oko naplate poreza do aprila, kada bi bio izmenjen Zakon o porezu na dohodak građana“, navodi Katarina Pavlović.\n„Rekli su nam da bi nam bili priznati normirani troškovi od 43 odsto. To znači da se na prihodovanih sto evra oduzima 43 evra, dok ostatak od 57 evra predstavlja poresku osnovicu. To se posmatra kao bruto prihod frilensera na koji se obračunava porez po stopi od 20 odsto, doprinosi za PIO 25,5 odsto i 10,5 odsto doprinosa za zdravstvo“, pojasnila je Katarina Pavlović.\n„Verujemo da su oni to napravili tako da plaćanje ne bude apsolutno nemoguće, pošto je postojeći model naplate baš apsolutno nemoguć. Pretpostavljam da bi ovakvo plaćanje bilo moguće, ali verovatno uz puko preživljavanje“, ukazuje sagovornica portala N1.\nPredstavnici Udruženja radnika na internetu smatraju da je ovakvo rešenje – neprihvatljivo.\n„Smatramo da je takvo rešenje neprihvatljivo, jer jednostavno – nemamo kalkulaciju ispred sebe. Pogotovo zato što i dalje ostaju doprinosi koji su za nas najproblematičniji. Pitaćemo članove udruženja i ostale frilensere, da kažu šta misle o toj ideji“, poručila je Katarina Pavlović .\nOna je najavila da će država početi da vodi svoju kampanju za prihvatanje ovakvog rešenja.\n„U ponedeljak će država opštim javnim pozivom pozvati frilensere da prihvate to rešenje, pa ko se prijavi – prijavi. Sada će oni raditi svoju kampanju za prihvatanje takvog dogovora, a mi ćemo našu“, navela je ona.\nUdruženje radnika na internetu predstavnicima države iznelo je svoj predlog.\n„Naš predlog je da obračun i naplata poreza počnu od 14. oktobra 2020. godine, kada je Poreska uprava Srbije objavila opšti javni poziv frilenserima. To bi smanjilo administraciju za Poresku upravu, zato što bi svi došli i prijavili svoje prihode, počeli da plaćaju, ne bi bile potrebne nikakve izmene i dopune zakona, već bismo počeli da radimo na Zakonu o fleksibilnim oblicima rada“, istakla je Katarina Pavlović.\n„To znači da bi efektivni trošak za svakog frilensera bio 16 odsto. Dakle, na sto prihodovanih evra, državi bi plaćali porez od 16 evra“, navela je Katarina Pavlović.\nUbrzo po okončanju sastanka, Udruženje radnika na internetu oglasilo se saopštenjem u kojem su naveli da predstavnici Vlade nisu usvojili zahteve i argumente udruženja da se problem reši na obostranu korist.\n„Otpis kamate, podizanje normiranih troškova sa 20 odsto na 43 odsto i reporgram duga sa najdužim rokom otplate do deset godina je obračun koji bi važio i za buduće prihode sve do donošenja novog zakona koji bi se odnosio na fleksibilne oblike rada, a koji je planiran za kraj ove ili početak naredne godine“, ukazalo je ovo udruženje.\nUdruženje, navodi se, smatra ovu ponudu, odnosno predloženo rešenje Vlade – potpuno neprihvatljivim.\n„Ne vidimo da su iskazali ni minimum razumevanja za probleme koji su sami izazvali dogogodišnjim nečinjenjem, a potom naprasnim delovanjem Poreske uprave i hajkom na ljude koju su pošteno radili i izdržavali se, dok oni nisu radili ništa. Mi sa našom borbom nećemo i ne možemo stati. Pozivamo sve ljude da iskažu šta misle o predlogu Vlade, na Fejsbuku, u medijima, na protestima, svuda“, navelo je Udruženje najavljujući da će uskoro objaviti naredne korake.\nDanašnjem sastanku predstavnika frilensera u Vladi Srbije prisustvovali su premijerka Ana Brnabić, ministar finansija Siniša Mali, direktorka Poreske uprave Srbije Dragana Marković, državni sekretar u ministarstvu finansija Slavica Savić, Nenad Paunović iz kabineta ministra finansija i drugi.


Poker, marihuana i striptizete – čudna sudbina čuvenog Amerikanca - Sputnjik Srbija\n04:54 15 Maj 2021\n16:15 16.04.2021 Preuzmite kraći link\nPol Pirs, legenda Boston Seltiksa i analitičar najuticajnijeg sportskog medija u SAD, nakon sramotnog videa na Instagramu razišao se sa ESPN-om, i tako ostao „kratak“ za milion i po dolara godišnje.\nPrema pisanju američkih medija, gigant sportskih vesti raskinuo je saradnju sa ikonom Seltiksa, a takav ishod prilično će pogoditi novčanik desetostrukog učesnika NBA Ol star utakmice.\nPopularna „Istina“, nadimak koji je Pirs svojevremeno dobio od Šakila O'nila, navodno je zarađivao milion i po dolara godišnje za posao analitičara pri ESPN-u. Njegove izjave i kontroverzni komentari podizali su rejting već popularnom mediju, ali izgleda da ESPN ne prašta.\nNaime, u petak je Pirs izazvao buru na društvenim mrežama kada je objavio lajv video sa žurke na kojoj je igrao poker u društvu dama upitnog morala, dok je pušio marihuanu.\n„Gde je Rejčel Nikols (novinarka ESPN)?“, bio je jedan od komentara, što je verovatno podgrejalo strasti među čelnicima američkog medija.\nNa videu se jasno vidi da Pirs ili nije bio zabrinut zbog svog položaja na ESPN-u, ili nije razmišljao da takav potez može da ugrozi njegov posao.\n„ESPN se razišao sa NBA legendom, Polom Pirsom“, naveli su neimenovani izvori za Front ofis sports.\n„Pirs je uživo podelio video snimak na Instagramu kako puši i igra poker u sobi punoj egzotičnih plesačica u petak uveče. 43-godišnjak je zarađivao oko 1,5 miliona dolara godišnje“, naveo je drugi izvor.\nPirs je bio deseti pik sa drafta 1998. godine, prvih 15 godina svoje karijere posvetio je Seltiksima sa kojima kao deo velike trojke uz Reja Alena i Kevina Garneta osvojio titulu 2008.\nBio je MVP finala u kojem je vodio fenomenalnu bitku sa pokojnim Kobijem Brajantom.\nNastupao je i za Bruklin, Vašington i Los Anđeles Kliperse.\nU karijeri je postigao 26.397 poena uz 7.527 skokova i 4.708 asistencija, a takođe je i rekorder Bostona po broju postignutih trojki (1.578).\n►Legenda Bostona na udaru navijača jer se uporedila sa Dončićem\n►Trener Dalasa: Nadam se da će Bobi naći vremena za nas\notkaz, ESPN, Pol Pirs


„Posvećeni smo slučaju i radimo sve što možemo“ - tako Beograd odgovara na još jedan u nizu poziva koji stižu iz SAD, a kojim se od Srbije traži rasvetljavanje ubistva američkih državljana, trojice braće Bitići u julu 1999. godine u Srbiji. Odbor za spoljne poslove Predstavničkog doma Kongresa usvojio je u četvrtak Rezoluciju kojom od Beograda traži privođenje odgovornih za egzekuciju Ilija, Agrona i Mehmeta Bitićija. Iako je od ubistva prošlo 19 godina, u Srbiji za ovaj zločin do danas niko nije optužen uprkos mnogobrojnim obećanjima kako aktuelne, tako i bivše vlasti.\nOsvrćući se na Rezoluciju Odbora za spoljne poslove Kongresa, ambasador SAD u Srbiji Kajl Skat izjavio je da mu je teško da razume zbog čega ubistvo braće Bitići do danas nije rasvetljeno, te podvukao da će ovaj slučaj ostati deo dnevnog reda bilateralnih odnosa Srbije i SAD.\n„Ja jedino znam činjenice. A to je da su tri američka građanina ušli ilegalno u Srbiju, da su bili uhapšeni, da bili pušetni iz zatvora u ruke jedne specijalne jedinice vaše policije i posle toga su nađeni sa mecima kroz glavu. To je bilo na teritoriji specijalne jedinice vaše policije. I niko ne zna ništa i niko ne odgovara za to“, rekao je Skat.\nNiko ne zna ništa i niko ne odgovara za to: Skat\nU Rezoluciji Odbora za spoljne poslove Predstavničkog doma američkog Kongresa navodi se, pored ostalog, da je zabrinjavajuće što nijedan pojedinac nikada nije bio proglašen krivim za egzekuciju braće Bitići, niti za bilo koji drugi zločin povezan sa njihovim ubistvom, kao i to što se „nijedan pojedinac nije čak ni suočio sa optužnicom za te strašne zločine“.\n„Vlada Srbije i njena relevantna ministarstva i tela, uključujući kabinet Tužioca za ratne zločine, trebalo bi da prioritetno i što je pre moguće istraže i procesuiraju one aktuelne i bivše zvaničnike za koje se veruje da su odgovorni za njihovu smrt, posredno ili neposredno“, navodi se u usvojenoj Rezoluciji.\nPovodom još jednog u nizu poziva SAD, ministarka pravde Srbije Nela Kuburović ponavlja da je država posvećena rešavanju ovog slučaja, i da nadležni organi „sprovode odgovarajuće radnje“ da se taj postupak procesuira i utvrde i sankcionišu odgovorni.\nIz Tužilaštva za ratne zločine nisu odgovorili na pitanja Radija Slobodna Evropa (RSE) dokle se stiglo u rešavanju ubistva braće Bitići.\nBivši tužilac Vladimir Vukčević kaže za Radio Slobodna Evropa da je ovaj slučaj postavljen kao prioritet od 2003. godine kada je on došao na čelo Tužilaštva za ratne zločine, te da su u njegovom mandatu (koji je završen 2015. godine) bili na pragu rešenja.\n„Da ne kažem da smo maltene završili i rasvetlili slučaj. Međutim, sticajem okolnosti, to je na kraju propalo. Zbog čega to nije realizovano, upozao sam kako Amerikance, tako i sadašnjeg predsednika Vučića. Došli smo do dokaza koji nisu bili procesno validni i trebalo ih je uzeti u propisanoj formi. Istražni sudija je trebalo da uzme izjavu od krunskog svedoka od kog smo mi već bili uzeli izjavu, međutim, mi smo tu na određeni način izigrani“, rekao je Vukčević.\nOn nije želeo da otkrije ni ko ih je „izigrao“, odnosno čijom krivicom do epiloga nikada nije došlo, niti do kojih je konkretnih saznanja Tužilaštvo tada došlo.\nPodsećamo, Vukčević je krajem 2013. godine izjavio je da se pretopstavlja da je naredbu za ubistvo braće Bitići izdao tadašnji ministar unutrašnjih poslova Vlajko Stoiljković, koji se u međuvremenu ubio. Pretpostavka je bila i da je ta naredba išla preko generala tadašnje službe javne bezbednosti Vlastimira Đorđevića, koji trenutno kao haški osuđenik služi zatvorsku kaznu za ratne zločine, do tadašnjeg zamenika komandanta za obuku specijalnih jedinica policije Gorana Radosavljevića Gurija.\n„To je bila moja pretpostavka u toku postupka jer smo imali određene činjenice da je to tako išlo. Međutim, kasnijom istragom smo došli do još drugih saznanja tako da nije to baš tako išlo, ali smo mi utvrdili kako je išlo“, navodi Vukčević.\nDodaje i da je nakon ovoga, još jednom pokušao da pokrene rešavanje slučaja, ali da je i tada došlo do „određenih opstrukcija“ o kojima takođe nije želeo da govori.\nBrat ubijenih, Iljir Bitići je u martu ove godine u intervjuu za naš program izjavio da je aktuelni predsednik Srbije Aleksandar Vučić 2015. godine na sastanku sa članovima porodice Bitići i bivšim američkim ambasadorom u Srbiji Majklom Kribijem izneo da je za ubistvo njegova tri brata odgovoran upravo Goran Radosavljević Guri (danas član Vučićeve Srpske napredne stranke).\nDo danas ovi navodi nisu potvđeni, iako iz Fonda za humanitarno pravo već godinama ukazuju na to da je Goran Radosavljević bio upravnik kampa u Petrovom selu, gde su braća Bitići ubijeni, te da se bez njegovog znanja ništa tamo nije moglo desiti.\nIli, Agron i Mehmet Bitići, uhapšeni su krajem juna 1999. zbog ilegalnog ulaska u tadašnju SR Jugoslaviju zbog čega ih je sud u Prokuplju osudio na 15 dana zatvora. Odobreno im je da iz pritvora izađu tri dana ranije, ali su, umesto da budu pušteni, odvedeni u bazu Specijalnih antiterorističkih jedinica MUP-a Srbije u Petrovom Selu gde su ubijeni mecima u potiljak, a potom pokopani u masovnu grobnicu u kojoj su već bila tela kosovskih Albanaca. Njihova tela su otkrivena jula 2001. godine u masovnoj grobnici u Petrovom Selu. Tela su pronađena sa vezanim rukama i sa ranama od ispaljenih metaka na potiljcima.\nU prisustvu američkih zvaničnika, Aleksandar Vučić je kao premijer više puta tokom 2014. i 2015. obećavao da će do napretka u predmetu Bitići doći uskoro, “i mnogo ranije nego što iko može očekivati”, ali se to nije dogodilo.\nTako rasvetljavanje ovog slučaja do danas ostaje važna tema u odnosima Srbije i SAD. Potvrđuje to i šef srpske diplomatije Ivica Dačić, komentarišući novousvojenu Rezoluciju.\n„Ne postoji razgovor sa bilo kim iz američke administracije na kojem se ova tema ne spominje. Ali, ne postoji bilo kakav osnov da neko kaže da država neće da sarađuje u ovom slučaju i država se veoma ozbiljno bavi ovim pitanjima“, rekao je Dačić.\nOvo pitanje prvi put je, prema rečima Bojana Al Pinta Brkića iz Foruma za međunarodne odnose, postavljeno nakon petooktobarskih promena tadašnjem premijeru Srbije Zoranu Đinđiću tokom njegove prve posete Vašingtonu.\n„Sjedinjene države drže do tog pitanja čim se ono iznova i iznova postavlja. Najlogičnije i najnormalnije bi bilo da Srbija u nekom pravosudnom postupku okonča taj slučaj i kazni počinioce“, kaže Brkić.\nJedini sudski proces vezan za ubistvo braće Bitići u Srbiji vodio se protiv dvojice policajaca, po optužbi da su ih protivpravno lišili slobode. Pravosnažno su oslobođeni 2013. godine.


Transplantacija jetre kod dece od 2018. godine - Pharma Network\nDeca kojoj je neophodna transplantacija jetre, na lečenje odlaze u Italiju, gde je u poslednjih nekoliko godina neophodnu pomoć dobilo više od 50 mališana. Srbija dobro sarađuje i sa centrom u Francuskoj, gde se u jednom od centara usavršavaju naši lekari. Transplantacija jetre kod dece se još ne radi u Srbiji, ali smo na korak do njenog uvođenja u Dečjoj klinici u Tiršovoj.\n– Imao sam priliku da nekoliko puta posetim ovu kliniku i upoznam ljude koji će biti uključeni u ovaj program, hirurge, anesteziologe, gastroeneterologe, i na pravom smo putu da zajednički uvedemo program transplantacije jetre kod dece. Ova klinika ima sve uslove da uspe u tom izazovu. Verujem da bismo mogli da počnemo početkom sledeće godine – kaže profesor Olivije Boalo iz Transplantacionog centra u Lionu.\nDirektor Dečje klinike u Tiršovoj Zoran Radojčić misli da je ovo pravi trenutak da se razvije program transplantacije.\n– Već godinu dana sarađujemo sa profesorom Olivijeom iz Liona, i nekoliko puta su naši lekari išli kada je on imao planirane transplantacije od živih donora njihovoj deci. Ideja je da on dođe i bude tri meseca u Srbiji. Imamo ljude koji su zainteresovani i koji su već počeli da se edukuju – objašnjava Radojčić.\nSrbija dobro sarađuje i sa centrom u Italiji, gde je od 2007. do kraja prošle godine na lečenju o trošku države bilo 55 mališana. Ali, deca koja trenutno čekaju odgovarajućeg kadaveričnog donora ponekad čekaju predugo, a neretko, organ stigne prekasno. Zbog toga je cilj da Srbija uvede transplantaciju jetre od živog donora, jer ona može da se regeneriše posle operacije.\nDirektor Dečje klinike u Tiršovoj Zoran Radojčić kaže da naši lekari žele da pacijentima ponude bolju opciju da mogu odmah ovde da budu transplantirani.\n– I profesor Olivije je ukazao na čitav niz prednosti ukoliko sa živog donora uzmemo segment jetre jer možemo da planiramo da se transplantacija uradi u trenutku kada deca nisu u lošem stanju, a kada ih šaljemo, čekaju donora i u kritičnom stanju dočekaju transplantaciju – kaže Radojčić.\nU ovom trenutku, za put u Italiju, gde ih čeka transplantacija jetre, lekari pripremaju bebu od godinu dana i osmogodišnjeg dečaka, a uskoro, nova jetra biće neophodna za još sedmoro dece sa cirozom jetre.


Tragedija u spotu crnogorskog Lukasa - PRess Serbia | PR PRess team\nTragedija u spotu crnogorskog Lukasa\nTragedija koja se dogodila na snimanju spota za novu pesmu Slavena Đukanovića, alijas crnogorskog Lukasa, sa nazivom „Metak u potiljak“, sigurno je da će se dugo još prepričavati.\nNaime, po scenariju poznati pevač dobija metak u potiljak, što prati naziv pesme.Njega, po narudžbini, ubija ljubavnica, koju je sam obučio da puca, obzirom da u spotu glumi zaposlenika u streljani.\nSpot je filmski rađen i sigurno je jedan od najskupljih spotova urađenih kod nas, sa najprofesionalnijom opremom, a potpisuje ga sve traženija ekipa „Royal films“, koja se maksimalno potrudila oko scenarija.\nSlaven je čekao dve godine, kako bi objavio ovu pesmu i siguran je u njen uspeh, a oni koji su je čuli tvrde isto što i on.\nPremijera spota se očekuje uskoro, kada će biti i velika promocija u Beogradu, a kako je bilo na snimanju spota, pogledajte na fotografijama\nTagovimetak u potiljak slaven đukanović spot.royal films\nNIJE SUPRUG:Maya Berović otkrila koga voli najviše na svetu!


Srpski narod nikada neće zaboraviti dan kada je Atina vikala "Ne DAMO vam SRBIJU"! (VIDEO) - Naši u svetu\nSrpski narod nikada neće zaboraviti dan kada je Atina vikala “Ne DAMO vam SRBIJU”! (VIDEO)\nObjavljeno 01/06/20 u 22:00\nDan kada je Atina vikala: Ne damo vam Srbiju!\nSamo nekoliko dana nakon početka NATO bombardovanja SR Jugoslavije, u Atini su 26. marta 1999. godine izbile demonstracije protiv akcije NATO-a. Masa od preko 10.000 demonstranata izvikivala je antiameričke parole ispred američke ambasade, piše Blic.\nDemonstrantima koji su nosili transparente sa natpisima koji su ukazivali na snažnu vezu između dva naroda zasnovanu na pripadnosti istoj pravoslavnoj veri, pridružila se i grupa Srba koji su se zatekli u grčkoj prestonici. Istog dana grčka vlada je zatražila prestanak bombardovanja i povratak pregovorima.\nDan kada su Grci zbog nas jurišali na sopstveni aerodrom\nSvesno su naneli štetu svom aerodromu, i to na pragu turističke sezone, od koje dobar deo stanovnika Krfa živi…\nTek kasnije, ispostavilo se da misteriozna letelica nije pripadala alijansi: zapravo, radilo se o ruskom vojnom avionu. Prema jednoj verziji, on je prinudno sleteo zbog kvara, po drugoj, transportovao je humanitarnu pomoć za Jugoslaviju. Bilo kako bilo, organizator protesta Janis Trepeklis izveden je pred sud, ali je oslobođen optužbe, prenosi “Politika”.\nSrpska deca u grčkim porodicama\nSrpska deca tokom ratova devedesetih godina odsedala su u Grčkoj i prijateljstva koja su sklapali sa svojim domaćinima neobično su jaka, o čemu svedoči i primer Teodorosa Cakiridisa iz Katerinija i malog Zorana iz Banjaluke koji je u grčkoj porodici proveo pune tri godine. Teodoros se gotovo 30 godina kasnije upustio u potragu za, sada već odraslim Zoranom, sa kojim je odavno izgubio kontakt, a upomoć mu su mu pritekli i poznanici iz Srbije.\n“Sve tri ćerke udao sam za Srbe”


Kako će se birati gradonačelnici - Bor GRAD INFO\nKako će se birati gradonačelnici\nurednik\t сеп 29, 2007 369 0\n29. septembar 2007 Izvor: B92\nBeograd — Još nije jasno kada bi Beograđani, ali i drugi građani Srbije, mogli dobiti nove gradonačelnike.\nPosle smrti gradonačelnika Beograda Nenada Bogdanovića prestaće i dužnost zamenice gradonačelnika Radmile Hrustanović. Prema rečima Marka Blagojevića iz CESID-a, nove izbore za gradonačelnika bi u roku od 15 dana od završetka mandata trebalo da raspiše predsednik Skupštine Srbije.\nU Srbiji, međutim, tek treba da budu usvojeni novi zakoni o lokalnoj samoupravi i lokalnim izborima, kojima će biti definisano da li će gradonačelnici biti birani direktno, a izbori, prema Ustavnom zakonu, treba da budu raspisani do kraja godine.\nBlagojević napominje da bi usvajanjem novih zakona o lokalnoj samoupravi i lokalnim izborima moglo da dođe do specifične situacije.\n„Tu može da dođe do promene nadležnosti predsednika opština i gradonačelnika. S promenom nadležnosti može lako da dođe do promena izbora, tako da se gradonačelnik više ne bira direktno, nego da ga biraju odbornici u skupštini grada i u toj situaciji bismo u kratkom roku imali nove izbore, posle već održanih izbora za gradonačelnika“, kaže on.\n„Znači, bio bi biran novi gradonačelnik na način koji predviđa novi zakon o lokalnim izborima. Shodno tome, mene ne bi čudilo da izbor novog gradonačelnika sačeka novi zakon o lokalnim izborima i lokalnoj samoupravi i opšte lokalne izbore, koji nas očekuju krajem marta iduće godine“, kaže Blagojević.\nFunkciju gradonačelnika, dok novi ne stupi na dužnost, vršiće predsednik Skupštine Grada Beograda Milorad Perović, član Demokratske stranke Srbije.\nPrema Zakonu o lokalnoj samoupravi, prestanak mandata predsednika opštine, odnosno gradonačelnika, sobom povlači prestanak mandata zamenika predsednika opštine, samim tim i gradonačelnika.


Porsche 911 turbo i 911 turbo S sada sa snagom i do 580 KS - Noviteti\nPorsche 911 turbo i 911 turbo S sada sa snagom i do 580 KS\nPorsche je pred Severnoamerički salon automobila predstavio osvežene modele 911 turbo i 911 turbo S. Sa prepoznativim genima kultnog 911 turbo , redizajnirani modeli imaju nove „crte lica“ sa izmenjenim uvodnicima vazduha i novim dnevnim LED svetlima. Restilizovane su i ručke na vratima, zadnja svetla i točkovi od lake legure, „kalibra“ 20 inča, kao i poklopac motorskog prostora, dok je zadnji branik blago izmenjen.\nU unutrašnjosti se igra na sigurno, sa proverenim stilom „turbo“ modela, koji ne važi samo za modele iz serije 911, već, u donekle radikalnijem izdanju, i za turbo i turbo S izdanja velike Panamere i SUV-a Cayenne. Nov je, međutim, sportski dizajniran upravljač sa rotirajućim prekidačem za odabir režima vožnje (Normal, Sport, Sport Plus) i individualnim podešavanjima. Unapređen je i PCM, Porscheov sistem upravljanja komunikacijama, i standardni Bose audio sistem.\nKod ova dva modela, kao deo standardne opreme dolazi i Porscheov Sport Chrono Package, koji obuhvata i novi taster za „sportski odziv“ (Sport Response), čija je namena, kao što mu i ime kaže, da „pripremi sve preduslove“ u sistemu motora i menjača za maksimalno brz odziv na dodavanje gasa i ostvarivanje optimalnog ubrzanja. Nakon što vozač pritiskom na taster Sport Response računarskim sistemima koji upravljaju radom motora i transmisije „najavi“ da bi do takvog ubrzanja moglo doći (na primer uoči preticanja), ovaj sistem održava pomenute „idealne preduslove“ tokom narednih dvadeset sekundi.\nKad se već govori o performansama, u ovim modelima postoji i novi prekidač pod nazivom PSM Sport Mode, pomoću kojeg vozač može da izabere da do krajnjih granica bezbednosti minimizuje upliv Porsche Stability Management sistema. Na taj način, vozač može da doživi i iskoristi performanse vozila bliže krajnjim limitima nego ikada ranije, otkada PSM postoji naravno.\nPogon oba modela zasniva se na šestocilindrašu radne zapremine 3,8 litara, koji je pojačan za oko 20 ks, pa je tako maksimalna snaga Porschea 911 turbo sada 540 ks, dok 911 turbo S dostiže 580 „vranih ždrebaca“.\nSa ovom motorizacijom, 911 turbo do „stotke“ stiže za ravno tri sekunde i razvija najveću brzinu oko 320 km/h. Sa 40 „konja“ više, turbo S je za jednu desetinku brži do 100 km/h, dakle ubrzava za 2,9 sekundi, a postiže 330 km/h.\nUprkos neprestanom povećavanju snage, Porsche je uspeo da kod oba modela umanji potrošnju goriva za simboličnih 0,6 litara na 100 km, a zasluge za to pripadaju revidiranom sistemu za upravljanje radom motora i unapređenom sistemu transmisije sa novim načinom selekcije „tačaka“ na kojima se vrši promena stepena prenosa.\nProdaja oba modela kreće u Nemačkoj, krajem januara, a početna cena za 911 turbo kreće od 174.669 evra.\nTjuning: Porsche 911 Turbo S Cabriolet u izdanju kompanije Edo Competition razvija 665 konjskih snaga!


Nepoznati muškarac nasrnuo na Natašu Jeremić, pa posle uhapšen | Autonomija\nNepoznati muškarac nasrnuo na Natašu Jeremić, pa posle uhapšen\n"Ovakvi napadi su posledica agresivne hajke koju režim sprovodi protiv svih neistomišljenika, crtajući im mete na čelu"\nNatašu Jeremić, novinarku i suprugu predsednika Narodne stranke Vuka Jeremića, nepoznato lice presrelo je danas u Beograd ispred zgrade u kojoj živi, i uputio joj „niz najvulgarnijih uvreda i direktnih pretnji po fizički integritet nje i njene porodice“, saopštilo je Savez za Srbiju (SZS).\n„Ovakvi napadi su posledica agresivne hajke koju režim sprovodi protiv svih neistomišljenika, crtajući im mete na čelu, samo zbog toga što se usuđuju da upute javnu kritiku u vezi sa stanjem u državi“, navedeno je u saopštenju.\nKako je navedeno, „posebno je zabrinjavajuće što su na udar došle i njihove porodice“.\n„Nataša Jeremić je prijavila ovaj slučaj u policijskoj stanici Vračar, u kojoj su dežurni službenici postupali izuzetno korektno i profesionalno“, navedeno je u saopštenju.\n„Podsećamo javnost i da je 14. decembra 2018. upućeno preteće pismo predsedniku Narodne stranke Vuku Jeremiću od anonimnog pošiljaoca, potpisano kao ‘Srpski zavetnici’, u tom pismu, upućene su mu pretnje smrću, kao i njegovoj supruzi i njihovom detetu“, saopštio je SZS.\nUhapšen zbog pretnji Nataši Jeremić\nPolicija je u Beogradu uhapsila V. D. (68) zbog pretnji upućenih novinarki Nataši Jeremić, supruzi bivšeg šefa diplomatije i jednog od lidera Saveza za Srbiju Vuka Jeremića.\nKako je saopšteno iz MUP-a Srbije, V.D. je uhapšen zbog postojanja osnova sumnje da je počinio krivično delo ugrožavanje sigurnosti, odnosno da je danas oko 12 časova, u jednoj ulici na Vračaru, uputio verbalne pretnje Nataši Jeremić.\nPolicija je ubrzo nakon prijavljenog događaja identifikovala i uhapsila osumnjičenog.\nOsumnjičenom V. D. određeno je zadržavanje do 48 časova nakon čega će, uz krivičnu prijavu, biti priveden nadležnom tužilaštvu.


Hapšenja za ratni zločin na području Goražda\nBeta 17. novembra 2015. 11:30\nPripadnici Agencije za istrage i zaštitu BiH (Sipa) jutros su na području Sarajeva i Goražda uhapsili tri visokorangirana pripadnika policije i Armije BiH, koji su osumnjičeni za ratne zločine nad žrtvama srpske nacionalnosti, saopšteno je iz ove policijske agencije.\nPostupajući po nalogu tužioca Posebnog odeljenja za ratne zločine Tužilaštva BiH, rano jutros su uhapšeni Ibro Merkez, Ešef Hurić i nekadašnji komandant Prve višegradske brigade Armije BiH Ahmet Sejdić.\nIbro Merkez i Ešef Hurić, koji se terete da su počinila krivično delo ratni zločin protiv civilnog stanovništva na području opštine Goražde tokom 1992. i 1993. godine, dok je Ahmet Sejdić uhapšen zbog osnovane sumnje da je počinio ratni zločin protiv civilnog stanovništva i krivično delo ratni zločin protiv ratnih zarobljenika na području opština Višegrad, Rudo i Goražde tokom 1992. i 1993. godine.\nKako je saopštilo Tužalaštvo Srbije za ratne zločine, koje na hapšenju sarađivalo sa Tužilaštvom BiH, osumnjičeni su planirali, naredili, počinili, pomagali i učestvovali u protivzakonitom zatočenju više od 100 osoba srpske nacionalnosti, među kojima su bila i deca, a zbog loših uslova i nepružanja pomoći, dve osobe su smrtno stradale.\n„Kao posledica navedenih zločina, desilo se trajno raseljenje srpskog civilnog stanovništva sa područja Goražda, Višegrada i Rudog“, saopštilo je Tužilaštvo.


Predstoje nam novi izbori?\nPredstoje nam novi izbori?\n11 јула 2013\nBeogradska štampa piše da nije isklljučena mogućnost raspisivanja vanrednih parlamentarnih izbora ukoliko ne dođe do dogovora o rekonstrukciji Vlade Srbije. Ukoliko SPS i URS ne budu spremni na oštre kadrovske rezove, koje su već naprednjaci pripremili u svojim redovima, moguće je da proces rekonstrukcije propadne i da se ide na vanredne parlamentarne izbore, navodi više dnevnih listova.\nAko se to dogodi, na vanredne parlamentarne izbore će se ići već u septembru, pišu „Novosti“, a „Kurir“ navodi da neće biti najavljene rekonstrukcije vlade ukoliko SPS i SNS ne postignu dogovor o rokadi ministarstava i u tom slučaju će se ići na raspisivanje vanrednih parlamentarnih izbora. Kako navodi taj list, definitivan rasplet desiće se možda već u naredna dva dana, odnosno najkasnije do petka, jer se očekuje da do tada lider SPS-a Ivica Dačić odgovori na ponudu naprednjaka – da SPS ustupi SNS-u tri za tri ministarstva.\n„Tenzija unutar vladajućih stranaka, a naročito među ministrima koji su u javnosti ‘obeleženi’ za smenu, iz dana u dan raste. Kulminacija bi mogla da usledi tokom predstojećeg vikenda kada se očekuje da naprednjaci ‘povuku nogu’i obelodane spisak funkcionera koji će morati da napuste položaje“, pišu „Novosti“ .\nPosle toga, očekuje se da sledeće nedelje i Ivica Dačić i Mlađan Dinkić odgovore na izazov i izađu u javnost sa imenima svojih ljudi koji nisu pružili zadovoljavajuće rezultate u prvoj godina rada, navodi list. Prvi potpredsednik Vlade i lider SNS-a Aleksandar Vučić najavio je u sredu da će proces rekonstrukcije biti mnogo ozbiljniji nego što izgleda. Tako, dok se naprednjaci, prema informacijama „Novosti“, spremaju da zamene ministre Gorana Kneževića (poljoprivreda), Bratislava Petkovića (kultura), Alisu Marić (sport), kao i još desetinu nižih vladinih službenika i direktora javnih preduzeća, socijalisti i „regionalisti“ još ne otkrivaju karte.\nŠef poslaničkog kluba SPS-a Branko Ružić rekao je „Novostima“ da će socijalisti završiti razgovore o rekonstrukciji vlade do 17. jula: „Sve opcije još su otvorene. Mislim da smo blizu definisanja politike vlade i u odnosu na to će se opredeljivati personalna rešenja. Videćemo da li će se rekonstrukcija sprovesti rotacijom ili zamenom odgovornosti u resorima“, poručio je Ružić.\nMarko Selaković, portparol URS-a, kazao je tom listu da proces rekonstrukcije nije mnogo odmakao od poslednjeg susreta lidera u vili „Bokeljka“. „Naravno da ćemo uskoro na organima stranke otvoriti sva pitanja oko rekonstrukcije, ali najpre treba videti kako će teći razgovori sa partnerima“, kazao je on. Predsednik Skupštine Nebojša Stefanović najavio je u sredu da će se, ako bude rekonstrukcije vlade, Skupština o njoj izjašnjavati najverovatnije u poslednjoj nedelji jula, kada će novoizabrani ministri proći „kroz skupštinsku proceduru“.


Presuda koja mijenja sve: Kažnjavanje za nenošenje maski nema pravnog temelja – Krtice.net\nPresuda koja mijenja sve: Kažnjavanje za nenošenje maski nema pravnog temelja\nOdluka slovenačke vlade kojom se nenošenje maske za zaštitu od korona virusa kao prekršaj kažnjava sa 400 evra dovedena je u pitanje nakon što je jedan sud pravomoćnom presudom odlučio da nema pravnog temelja.\nVladina odluka, pri čemu se ona pozivala na zakon o zaraznim bolestima, nema pravno utemeljenje u spomenutom zakonu, presudio je sud u Kopru u presudi izrečenoj u vezi sa žalbom muškarca koji je kažnjen zbog nenošenja maske u vrijeme pandemije.\nSud je dodao da država u svojim propisima o kažnjavanju građana mora biti precizna, prenijela je Hina.\nMediji dodaju da je moguće alternativno riješenje da se sve do sada izrečene kazne ponište.\nKoliko se mjera obveznog nošenja maski do sada strogo primjenjivala, svjedoči slučaj direktora Instituta za javno zdravlje (NIJZ) Milana Kreka, koji je početkom januara morao da plati 400 evra, kada je zaboravio da stavi masku dok je točio gorivo na putu iz Ljubljane u Kopar, nakon cjelodnevnog posla.\nOna je iz Argentine, ima 71 godinu i milione pratilaca na TikToku\n“Oluja koja razara organizam” Zašto naš imunitet burno reaguje na koronu


Glavaš: Doček na otvorenom uz epidemiološke mere\nTanjug 29. decembra 2021. 09:44\nBEOGRAD – Doček Nove godine ispred Narodne skupštine i na Beogradu na vodi održaće se uz poštovanje epidemioloških mera, rekao je gradski sekretar za vanredne situacije Darko Glavaš i najavio da će od 29. do 31. decembra od 17 sati u Beogradu biti izmenjen režim saobraćaja zbog novogodišnjih programa.\nGlavaš je podsetio da je, bez obzira što su novogodišnji skupovi na otvorenom, upotreba zastitnih maski obavezna i naveo da je Grad Beograd obezbedio 50.000 zaštitnih maski, koje će biti podeljene svima koji požele da dočekaju Novu godinu na sceni ispred Doma Narodne skupštine.\nIstakao je da će se na koncerte ulaziti preko dezinfekcionih punktova, na kojima će biti postavljene dezobarijere i sredstva za dezinfekciju ruku.\n„Meriće se temperatura i ukoliko je neophodno Grad je obezbedio punkt za brzo testiranje na Trgu Nikole Pašića, koji će biti postavljen neposredno pre početka 31. decembra“, kazao je Glavaš za TV Pink.\nNaveo je i da se kapije otvaraju u 19.00 sati, kao i da program počinje u 20.00 časova i da će trajati do jedan sat posle ponoći.\nPozvao je da građane da dočekaju Novu godinu u centru grada, podsećajući na mere koje će se sprovoditi.\nTakođe, Glavaš se osvrnuo na nedozvoljena sredstva i predmete i mere bezbednosti koje će biti sprovedene za vreme skupova u Beogradu.\n„Zabranjano je donositi predmete kojima se mogu naneti povrede, staklenu ambalažu i bilo kakav tip oružja.\nOno što je najvažnije zabranjeno je donositi pirotehnička sredstva“, poručio je Glavaš.\nNajavio je da je za novogodišnju noć Grad organizovao niz specijalnih efekata, kako na sceni, tako i u Pionirskom parku, gde će u ponoć biti ispaljen vatromet.\nKazao je da će doček na otvorenom biti organizovan i na Beogradu na vodi i dodao da je i na toj lokaciji planiran početak programa u 20 sati, kao i da će u ponoć biti ispaljen vateromet iz parka Republike Srpske.\nŠto se tiče saobraćaja Glavaš je rekao da Beograđane očekuje niz izmena u režimu saobraćaja već od večeras, kada će se održati najavljeni rok koncerti.\n„Od 17.00 časova biće zatvoren prilazak od Igumanove palate ka Trgu Nikole Pašića, biće zabranjeno skretanje iz tunela ka Trgu Nikole Pašića od 18 sati, dok će od 20 časova biti obustavljen saobraćaj iz pravca bulevara Kralja Aleksandra“, naglasio je Glavaš.\nKada je u pitaju sam doček 31. decembra Glavaš je istakao da izmene u režimu saobraćaja počinju od 17 časova i kazao da će zona zatvaranja saobraćaja za novogodišnju noć biti mnogo veća.


RTV\t02.12.2018 14:40\n"Naši legitimni predstavnici upoznaće Hana i Evropu sa antisrpskim potezima koji vode humanitarnoj katastrofi", rekao je Goran Rakić na vanrednoj konferenciji za novinare nakon sastanka Kriznog štaba.\n"Sav srpski narod biće i jeste uz nase poslanike koji se bore za nasu budućnost, a ta njihova borba nama život znači", istakao je Rakić.\nOn kaže da su srpski poslanici porucili da će u svojim prostorijama u kosovskoj skupštini ostati do susreta sa Hanom kojem će izneti antisrpske poteze Prištine.\nPoručio je srpskim poslanicima da istraju u toj borbi i ponovio da njihova borba za Srbe na KIM znači zivot.\nSimić: Hana da upoznamo sa humanitarnom krizom srpskog naroda\nPoslanik i potpredsednik Srpske liste Igor Simić izjavio je danas, povodom odluke poslanika SL da se zatvore u zgradi kosovske skupštine u Prištini, da će tamo ostati do dolaska EU komesara Johanesa Hana koga žele da upoznaju sa situacijom i potencijalnom humanitarnom krizom sa kojom će se suočiti srpski narod, ukoliko se taksa od 100 odsto na robu iz centralne Srbije hitno ne povuče.\nRTS prenosi da se Simić obratio javnosti iz kosovske skupštine gde su se srpski poslanici ranije danas ušli i gde nameravaju da ostanu do dolaska EU komesara.\n"Poštovani građani, iz Prištine poslanici Srpske liste vam poručuju - danas smo se zatvorili u prostorijama Skupštine Kosova kako bismo zahtevali hitan sastanak sa predstavnikom Evropske unije koji dolazi u Prištinu, Johanesom Hanom, i upoznali ga sa situacijom i potencijalnom humanitarnom krizom sa kojom se suočava srpski narod ukoliko se taksa od sto odsto hitno ne povuče", rekao je u obraćanju Simić.\nPredsednik Srpske liste Goran Rakic saopštio je to posle vanredne sednice Kriznog štaba u Kosovskoj Mitrovici da su poslanici SL ušli u kosovski parlament gde će sačekati Hana kako bi ga upoznali sa antisrpskim potezima koji vode humanitarnoj katastrofi.\nOn je dodao da se politicki predstavnici Srba u Prištini danas legitimno i demokratski bore za to da srpska deca na KIM imaju pravo na život, hranu, budućnost.\nEvropski komesar za pregovore o pristupanju Johanes Han sutra najpre dolazi u Beograd gde će razgvoarati sa predsednikom Aleksandrom Vuičihem, a zatim putuje u Prištinu.\n1. kakva glupost. Kao pred streljacki stroj, ili zivi - i budi rob , ili cemo vas fino , elegantno , unistiti i dati ceo balkan siptarima , da ne bi dosli tu RUSI


Sledeće godine 80.000 VAUČERA za odmor u Srbiji građanima koji ISPUNE USLOVE\nZa podelu turističkih vaučera u narednoj godini Vlada Srbije odvojila je 400 miliona dinara, što je dovoljno za 80.000 turista.\nSubvencionisani odmor u 2019. sada je i zagarantovan. Država je budžetom za narednu godinu predvidela novac za podelu vaučera čija je pojedinačna vrednost 5.000 dinara. Prema saznanjima "Blica", planiran novac je dovoljan za podelu 80.000 vaučera, ali nije isključeno da resorno Ministarstvo trgovine i turizma, tokom godine poveća budžet.\n- U poslednje četiri godine na odmor uz vaučere je išlo više od 250.000 ljudi. Efekat od podele bio je ogroman, a svake godine smo beležili rast broja dolazaka i noćenja domaćih turista, kao i povećano prosečno vreme njihovog boravka na destinacijama. Zbog toga smo pojedinih godina povećavali budžet i broj vaučera u odnosu na planirani. Tako smo prošle godine planirali da podelimo 80.000 vaučera, a na kraju smo podelili 100.000. Nije isključeno da takvu praksu ponovimo i u 2019. - kaže izvor "Blica".\nTuristima je uz vaučere trenutno na raspolaganju oko 1.200 ugostiteljskih objekta za smeštaj, što je duplo više nego lane, kada su mogli da biraju između 664 objekta. Najviše ugostitelja se prijavilo iz Sokobanje (oko 400), zatim iz Vrnjačke Banje (više od 150), Zlatibora, Ribarske Banje, Gornje Trepče... U ponudi je najviše soba i apartmana u vilama, dok oko 50 ugostitelja nudi i hotele.\nSubvencionisani odmor država je prvi put omogućila 2015. Iskustva pokazuju da su vaučere najviše uzimali ljudi iz Beograda, Novog Sada, Niša, Zrenjanina i Leskovca. Najčešći korisnici, 53 odsto, jesu penzioneri koji su na odmor često vodili i decu. Slede zaposleni čija primanja ne prelaze 60.000 dinara (35 odsto) i nezaposlena lica (11 odsto). Njihove najomiljenije destinacije su banje. Sokobanja i Prolom Banja su najtraženije, a veliko interesovanje turista je i za Lukovskom i Vrnjačkom Banjom. Od domaćih planina najpopularnije su Zlatibor, Tara, Divčibare...\nU ministarstvu turizma kažu da su za srpski sistem vaučera čule mnoge zemlje.\n- Na brojnim skupovima Svetske turističke organizacije, predstavnici Ekvadora, Argentine, Paragvaja, Egipta i mnogih drugih, interesovali su se za naš sistem vaučera - kažu u ministarstvu.\nUslovi za papir vredan 5.000 dinara\nVaučeri se mogu koristiti na teritoriji Srbije, izuzimajući teritoriju gradova Beograda, Novog Sada, Niša i Kragujevca. Procedura je ista tokom svih godina - građani moraju da imaju rezervisan boravak od minimum pet noćenja u prijavljenim i registrovanim objektima. Prijavu s potrebnom dokumentacijom podnose na šalterima Pošte, najkasnije 30 dana pre početka aranžmana, a uslov je i da korisnik vaučera nema veća mesečna primanja od 60.000 dinara.\nbudžet za 2019.\nNedimović: Više novca za stočarstvo, subvencije i osiguranje\nNa legalizaciji objekata Srbija za tri godine prihodovala 3,9 milijardi dinara\nRekonstrukcija pruga u Srbiji biće završena do kraja 2019. godine\n"DOBILI SU POVEĆANJE SKORO 19 ODSTO ZA DVE GODINE" Ima li prostora za još jednu POVIŠICU u javnom sektoru?\nOPASAN PROJEKAT CRNE GORE Otkrivene nove povlastice kineskom CRBC, država ih oslobodila carina i akciza\nGlavni izvođač radova na autoputu, kineska kompanija CRBC od maja 2015. godine, pa do danas oslobođena je od plaćanja 24 miliona evra za carinu i akcizu, pokazuju podaci Uprave carina.\nPrivredni rast Srbije 18 tromesečja uzastopno raste, počev od pretkriznog perioda tj. početka 2008. godine, navodi se u Izveštaju Narodne banke Srbije. Taj rast je međutim daleko od nivoa što zemlje na ovom nivou razvoja kao što je Srbija treba da imaju. Zato nam i zemlje nekadašnjeg istočnog bloka izmiču u ekonomskom napretku.\nKOSOVSKA RAMPA Koje zemlje profitiraju zbog taksi: Na prvom mestu firme iz Slovenije, a jedna država je PRAVO IZNENAĐENJE\nKosovska rampa za robu iz centralne Srbije koja srpskoj privredi donosi štetu veću od 500 miliona evra godišnje napravila je dobar posao susednim, ali i najrazvijenijim ekonomijama sveta.\nJevtić: Brza pruga Beograd-Budimpešta do 2023. godine\nRekonstrukcija pruge od Beograda do granice s Mađarskom, nakon koje će se vozovi kretati 200 kilometara na sat, biće završena do 2023. godine, izjavio je danas generalni direktor "Infrastrukture železnice Srbije" Miroljub Jevtić.\nIzvoz Srbije u prvih pet meseci porastao za 21,7 odsto\nSpoljnotrgovinska robna razmena Srbije u periodu od januara do maja 2018. godine iznosila je 15,14 milijardi evra.\nHrvati razvili svoju kriptovalutu kriptokunu\nGrupa hrvatskih "haktivista" okupljena oko projekta "Anountopia" razvila je kriptovalutu kriptokunu.\nU Srbiju dolazi nemačka kompanija najviše tehnologije MTU AERO ENGINES\nPredsednik Srbije Aleksandar Vučić najavio je dolazak velike nemačke investicije u Srbiju. Reč je o kompaniji MTU AERO ENGINES i fabrici najviše i najfinije tehnologije. U pitanju je vodeći nemački proizvođač avionskih motora.\nSLAVKOVA POBEDA Nakon duge borbe sa sistemom, dečak sa blagim oblikom autizma KONAČNO MATURIRAO (FOTO)\nObrenovac i Čačak su trenutno "udaljeni" samo nekoliko stotina metara\nMEKTIĆ POZIVA GRAĐANE NA OKUPLJANJE "Da bi spasli državu i sebe moramo oboriti VSTS"\nKonor Mekgregor se spremao za revanš Habibu Nurmagomedovu i DOŽIVEO POVREDU /FOTO/


Vodoinstalater Cvetni trg - vodoinstalateri za hitne intervencije 0-24h, preporuka, povoljno, cena\nVodoinstalater Cvetni trg\nVodoinstalater - vodoinstalaterske usluge Cvetni trg\nPopravke i zamene svih elemenata vodovodnog sistema u različitim objektima će izvršiti svaki vodoinstalater - vodoinstalaterske usluge Cvetni trg, kada to klijent bude zahtevao.\nU obavezi smo da napomenemo i to da izuzev u brojnim stambenim objektima, zaposleni u specijalizovanim vodoinstalaterskim servisima mogu sve usluge da izvrše i u objektima druge namene, kao što su na primer ugostiteljski ili medicinski, te objekti namenjeni obrazovanju, ali i mnogi drugi.\nPotrudiće se, naravno u što kraćem roku svaki vodoinstalater - vodoinstalaterske usluge Cvetni trg da izađe na teren, te da na licu mesta proceni koliko vremena će biti potrebno za izvršenje zahteva klijenata, ali i da ga uputi u cenu, odnosno u sve ostale detalje koji su vezani za izvršenje konkretnih usluga.\nA to se naročito odnosi na adaptaciju kupatila, jer je u tom slučaju neophodno da se vlasnik određenog objekta precizno dogovori sa majstorima i ko će nabaviti repromaterijal i o svim ostalim detaljima.\nInače, osim zamene svih kupatilskih elemenata, odnosno sanitarija i galanterije, vodoinstalater - vodoinstalaterske usluge Cvetni trg vrši i pripremu terena, kako bi bile postavljene pločice, a po zahtevu klijenata majstori mogu izvršiti i podziđivanje kade, te montažu tuš kabine, zatim čišćenje sifona i mnoge druge usluge.\nSvakako su zaposleni u ovim servisima specijalizovani i za odgušenje kanalizacionih horizontala, odnosno vertikala, što je usluga koju oni mogu da izvrše i mašinski, ali i ručno. U principu, bitno je da vodoinstalater - vodoinstalaterske usluge Cvetni trg ima mogućnost da izađe na teren, te da u samom objektu vidi u kakvom stanju se nalazi kanalizacioni sistem, odnosno da proceni u kom njegovom delu je došlo do zastoja, pošto ćemo sve to biti od koristi kada bude formirao zvaničnu ponudu.\nMoramo informisati i sve klijente, koji su isključivo za uslugu odgušenja kanalizacionog sistema zainteresovani da ima situacija kada majstori iz nekog razloga nisu u mogućnosti da ustanove zašto je problem u radu kanalizacionog sistema nastao, što znači i da ne mogu brzo taj problem da reše, pa će tada oni da pristupe snimanju kanalizacionog sistema mikro kamerama. Zahvaljujući toj specifičnoj dijagnostičkoj metodi će u vrlo kratkom roku oni dobiti sve informacije koje su im neophodne, da bi izvršili profesionalno otčepljenje kanalizacionog sistema.


Chevrolet Camaro odlazi u penziju posle 2024. godine - Auto Republika\nJoš jedan novi dan pred nama i kako stvari stoje (r)evolucija električnih automobila ispred sebe ima još jednu žrtvu. Ako je verovati natpisima iz američkih medija, ovaj put to je Chevrolet Camaro koji će navodno ponovo nestati s tržišta nakon 2024. godine. Kažemo ponovo zato što se Camaro već jednom penzionisao i to 2002. godine, posle čega je usledila osmogodišnja pauza.\nVest zapravo i nije neko iznenađenje kada se zna da je u prvih šest meseci isporučeno tek 9.881 jedinica, što je daleko manje nego ključni rivali poput Forda Mustanga i Dodge Challengera.\nI gde je tačno zapelo ovaj put? Camaro je ipak omiljeni izbor automobilskih novinara, i dobio je dosta pohvala na račun fantastičnog 6,2-litarskog motora, ali nam se čini da je to ujedno i njegova najveća mana. Naime, dok se Chevrolet orijentisao da pruži što bolje vožne karakteristike, zanemario je sve ono što je bitno „običnim smrtnicima“, pa se veliki broj mušterija žalio na uzak prtljažnik, nepostojeći prostor na zadnjim sedištima, lošu završnu izradu i pre svega, na jako slabu vidljivost.\nU prevodu na neki jednostavniji jezik, Camaro će kupiti oni kojima „benzin teče kroz vene“, ali takvi su u manjini. S druge strane, kupci koji žele sportistu, civilizovanog za svakodnevnu vožnju koji je pri tom dinamičan i za stazu uglavnom gledaju prema Mustangu i Challengeru.\nRuku na srce, treba ipak reći da General Motors još uvek nije potvrdio ovu vest, već da ona stiže od strane kolega iz magazina Automotive News. Oni tvrde da im je „jako blizak izvor“ rekao da Chevrolet trenutno razvija limuzinu visokih performansi, i to na struju, onu koja će da zameni Camaro u ponudi ovog američkog proizvođača.\nPomalo ironična vest rekli bismo, kada se zna da je Camaro kroz celu svoju istoriju bio dostupan samo kao kupe i kabriolet sa dvoje vrata, ali kada znamo da je Ford stavio Mustangovu značku na električni krosover, onda nas zaista ništa više ne može iznenaditi.\nMeđutim, u odbranu Forda treba reći da se takva verzija pod imenom Mach E prodaje paralelno sa tradicionalnim konceptom, dok bi Camaro kakav znamo i volimo, u potpunosti iščezao sa tržišta. General Motors je ranije najavio da će prodavati isključivo električne modele nakon 2035. godine, a kompanija je trenutno jedan od svetskih lidera u ovoj oblasti.\nŠta da kažemo osim što se možemo nadati da vest nije tačna, ali ako pogledamo prodajne rezultate i same promene na tržištu, možemo da zaključimo ono čuveno „bilo je lepo dok je trajalo“.\ntags: Chevrolet Camaro mišićavi automobili muscle cars\nprevious Lexus namerava da stvori rivala za Audi Q2?\nnext Lada Niva Legend neverovatno popularna u Evropi


pink.rs | U Srbiju rekama doplovilo 70.000 turista od početka 2018.\nSrbiju je u prvih šest meseci ove godine sa reka posetilo oko 70 hiljada turista, što je za 38 odsto više nego u istom periodu prethodne godine, saopštila je danas Agencija za upravljanje lukama.\nNa šest međunarodnih putničkih pristaništa do 1. jula evidentirano je 518 pristajanja kruzera, odnosno 31 odsto više u poređenju sa početkom prošlogodišnje nautičke sezone.\nNajviše pristajanja kruzera od početka sezone do 1. jula zabeleženo je u Beogradu (272), zatim u Novom Sadu (154) i u Donjem Milanovcu (58), dok je na međunarodno putničko pristanište u Golupcu, koje je sa radom počelo u aprilu 2018, do danas pristao 21 kruzer.\nRegistrovan je i značajan porast teretnog saobraćaja na rekama, te je do 1. jula ove godine zabeleženo 5,5 miliona tona pretovarene robe, odnosno 1,1 milion tona više nego u istom periodu prethodne godine, što predstavl?a povećanje od 26 odsto. Najčešće pretovareni tereti, koji su u ovoj godini imali i najznačajnije povećanje, jesu šljunak, pesak i kameni agregati, dok su rude na drugom mestu, a slede rasuti i generalni tereti.\nNa osnovu stalnog trenda rasta teretnog i putničkog saobraćajam Agencija predviđa da će do kraja godine u srpskim lukama biti pretovareno rekordnih 12 miliona tona tereta, dok se na međunarodnim putničkim pristaništima u ovogodišnjoj nautičkoj sezoni očekuje više od 1100 pristajanja kruzera.\nRad Agencije će, uz podršku resornog Ministarstva građevinarstva, saobraćaja i infrastrukture, u narednom periodu biti usmeren ka investicijama u lučku infarstrukturu, kao i otvaranju novih međunarodnih pristaništa na Dunavu sa akcentom na razvoju domaćeg linijskog saobraćaja.


Tuka, Mujezinović i Pezer predstavljaju BiH na dvoranskom EP-u u Glasgowu - Zenicablog\nTuka, Mujezinović i Pezer predstavljaju BiH na dvoranskom EP-u u Glasgowu\nTuka, Mujezinović i Pezer predstavljaju BiH na dvoranskom EP-u u Glasgowu – Dvoransko prvenstvo Evrope u atletici bit će održano od 1. do 3. marta u škotskom Glasgowu, a Bosnu i Hercegovinu na ovom takmičenju predstavljat će tri atletičara.\nKako je Feni kazao generalni sekretar Atletskog saveza BiH Mišo Pedalo, norma za nastup na dvoranom EP-u je značajno pooštrena u svim disciplinama zbog velikog interesovanja atletičara, tako da će u Glasgowu nastupiti zaista najbolji od najboljih.\n– U slučaju Bosne i Hercegovine normu su uspjeli ispuniti Mesud Pezer, Amel Tuka i Abedin Mujezinović, koji su najbolje ovosezonske rezultate ostvarili u februaru. Njihovi rezultati su dobar znak da bi nas mogli obradovati. Priliv atletičara je veliki, tako da su organizatori pooštrili mjere za ispunjavanje normi, s ciljem da se digne kvalitet takmičenja, ali i da se sve završi za tri dana. Ko je ispunio normu sigurno spada u evropski, da ne kažem i svjetski vrh – rekao je Pedalo.\nMesud Pezer je bacio kuglu 20,99 metara 20. februara na mitingu “Serbian Open” u Beogradu, Amel Tuka je dionicu od 800 metara istrčao 12. februara u češkoj Ostravi u vremenu 1.46,75. dok je Abedin Mujezinović istu razdaljinu istrčao u vremenu 1.48,57 u italijanskoj Padovi 3. februara.\nTuka i Mujezinović će otputovati u Glasgow iz Sarajeva u srijedu ujutru, dok se Pezer nalazi u Švedskoj, te će u Škotsku putovati iz Kopenhagena.\nOkupljanje u Glasgovu je zakazano za 27. februar, a prve nastupe imat će 1. marta. Prijepodne na rasporedu su kvalifikacije u bacanju kugle, a poslijepodne finale. Kvalifikacije u trci na 800 metara zakazane su za poslijepodne.\nTagoviamel tuka atletika bacanje kugle bih dvoransko ep galsgow Mesud Pezer predstavljanje takmicenje trcanje\nUskoro “Summer Volleyball Camps HH 2020”\nVedad Karić generalni pobjednik Međunarodne biciklističke utrke u Tuzli\nObjavljen popis za juniorsko EP za odbojkašice